text:
възможно най-кратък срок след това.
 2)
 По време на операции във въздушно пространство с RVSM или транзитно вертикално преминаване през него с ВС, което не е одобрено за RVSM операции, пилотите докладват, че не разполагат с одобрение за RVSM операции, както следва:
 i)
 при първоначално повикване по който и да е от каналите във въздушното пространство с RVSM;
 ii)
 при всяко искане за промяна в нивото; както и
 iii)
 при всяко сверяване на разрешенията за ниво.
 3)
 РП изрично потвърждават получаването на съобщенията от ВС, които докладват, че не разполагат с одобрение за RVSM операции.
 4)
 Влошаването на експлоатационните параметри на оборудването на ВС — докладване от пилота:
 i)
 При получаване на информация от пилот на ВС с разрешение за RVSM операции, че оборудването на ВС вече не отговаря на изискванията за RVSM, КВД ще смята въпросното ВС като неразполагащо с одобрение за RVSM операции.
 ii)
 КВД предприема незабавни действия за осигуряване на минимална вертикална сепарация от 600 m (2 000 ft) или подходяща хоризонтална сепарация от всички други засегнати ВС, които се намират във въздушно пространство с RVSM. ВС, на които е отнето одобрението за RVSM операции обикновено получават от КВД разрешение да напуснат въздушното пространство с RVSM, когато това е възможно.
 iii)
 При първа възможност пилотите информират КВД за възстановяването на нормалното функциониране на оборудването, необходимо за изпълняване на изискванията за RVSM операции.
 iv)
 Първият РКЦ, получил информация за промяна в статуса на разрешението на ВС за операции във въздушно пространство с RVSM се координира със съседните РКЦ, съгласно необходимото.
 5)
 Силна турбуленция — непрогнозирана:
 i)
 Когато ВС, експлоатирано във въздушно пространство с RVSM срещне силна турбуленция вследствие атмосферни условия или самолетни вихри, за която пилотът смята, че ще засегне способността на ВС да поддържа разрешеното полетно ниво, пилотът информира КВД. КВД установява подходяща хоризонтална сепарация или повишена минимална вертикална сепарация.
 ii)
 Доколкото е възможно КВД изпълнява исканията на пилота за полетно ниво и/или промени на маршрута и предава информацията за движението съгласно изискванията.
 iii)
 КВД изисква от другите ВС да докладват, за да прецени дали да преустанови прилагането на RVSM напълно или само в даден диапазон полетни нива или район.
 iv)
 РКЦ, които преустановяват RVSM съгласуват това със съседните РКЦ, както и всички необходими корекции на капацитета на сектора, според необходимото, за да се гарантира гладкото прехвърляне на трафика.
 6)
 Силна турбуленция — прогнозирана:
 i)
 Когато съгласно метеорологичните прогнози се очакват силна турбуленция във въздушното пространство с RVSM, КВД определя дали RVSM трябва да бъде преустановена и ако е така, за колко време и за кои конкретни полетни нива и/или район.
 ii)
 Когато RVSM е временно преустановена, нареждащият това РКЦ съгласува със съседните РКЦ подходящите полетни нива за прехвърляне на движението, освен ако е договорена документално схема за разпределение на полетните нива при извънредни случаи. РКЦ, която преустановява RVSM също така съгласува по целесъобразност със съседните РКЦ приложимите за сектора капацитети.“
 21)
 Вмъква се следната точка SERA.11014:
 „SERA.11014 инструкции за разрешаване на конфликтни ситуации (RA) от бордната система за избягване на сблъсък във въздуха (ACAS)
 а)
 В


text:
полетен режим се използва ACAS II, освен когато, според предвиденото в списъка на минималното оборудване в Регламент (ЕС) No 965/2012 на Комисията (****), е включен режим, който позволява издаване на RA към ЕВС при засечено неочаквано сближаване с друго ВС. Това не се прилага, ако е наложително изключване на режима за издаване на RA (при използване единствено на консултативно обслужване на въздушното движение (TA) или еквивалентна функция) поради необичайна процедура или поради условия, които влошават работните характеристики.
 б)
 В случай на издадена RA от ACAS пилотите трябва:
 1)
 да реагират незабавно и в съответствие с RA, освен ако това би застрашило сигурността на ВС;
 2)
 да изпълнят RA, дори ако е налице конфликт между RA и КВД инструкция за извършване на маневра;
 3)
 да не извършват действия, противоположни на RA;
 4)
 при първа възможност и щом работното натоварване на ЕВС го позволява, да уведомят съответния орган за КВД за всякакви RA, които изискват отклонение от текущите КВД инструкции или разрешения;
 5)
 да се съобразяват незабавно с всички изменения в RA;
 6)
 да ограничат измененията в траекторията на полета до минимално необходимото за изпълнение на RA;
 7)
 да се върнат незабавно към КВД инструкциите или разрешенията, когато конфликтът е разрешен; както и
 8)
 да уведомят КВД при връщане към първоначалното разрешение.
 в)
 Когато пилот докладва за издадена от ACAS RA, РП не предприема никакви опити за промяна на траекторията на полета на ВС, докато пилотът не докладва „CLEAR OF CONFLICT“ (конфликтът е разрешен).
 г)
 Ако ВС се отклони от КВД разрешение или инструкция при изпълнение на RA или е получен доклад от пилот за издадена RA, РП престава да носи отговорност за осигуряването на сепарация между въпросното ВС и всяко друго ВС, което като пряко следствие е засегнато от маневрата съгласно RA. РП отново поема отговорност за осигуряване на сепарация между всички засегнати ВС, когато:
 1)
 потвърди, че е получил доклад от ЕВС, че ВС е възобновило изпълнението на текущото разрешение; или
 2)
 потвърди, че е получил доклад от ЕВС, че ВС възобновява изпълнението на текущото разрешение, и издаде алтернативно разрешение, което ЕВС потвърди, че е получил.
 (****) Регламент (ЕС) No 965/2012 на Комисията от 5 октомври 2012 г. за определяне на технически изисквания и административни процедури във връзка с въздушните операции в съответствие с Регламент (ЕО) No 216/2008 на Европейския парламент и на Съвета (ОВ L 296, 25.10.2012 г., стр. 1).“"
 22)
 В точка SERA.11015, буква д) таблица S11—3 се изменя, както следва:
 а)
 текстът в клетка „Значение“, обясняващ смисъла на израза „WILCO“ („Изпълнявам“), се заменя със следното:
 „Разбрано, изпълнявам“;
 б)
 в клетката под израза „WILCO“ изразът „Изпълнявам“ се заличава.
 23)
 В точка SERA.12005 се добавя следната буква в):
 „в)
 ЕВС съставят докладите си чрез формуляри, изготвени въз основа на формуляра-образец AIREP SPECIAL, както е посочен в буква А. от допълнение 5. Тези доклади трябва да съответстват на подробните инструкции за докладване, съгласно посоченото в точка 2 от допълнение 5.
 1)
 ЕВС използват подробните инструкции, включително по отношение на форматите на съобщенията и изразите, посочени в допълнение 5, когато предават

type: legislation

jurisdiction: EU


text:
доклади за полети, и от органите за ОВД, когато препредават тези доклади.
 2)
 Специалните доклади за полети с информация за наблюдавана вулканична дейност се предават като чрез формуляр за докладване на вулканична дейност. ЕВС, които летят по маршрути, по които е възможна вулканична дейност, получават формуляри, изготвени по формуляра-образец за специалните доклади за вулканична дейност, посочени в буква Б. от допълнение 5.“
 24)
 Точка SERA.12020, буква а), точка 2 се заменя със следното:
 „2)
 „съответната метеорологична служба за наблюдение (MWO) в съответствие с точка 3 от допълнение 5; и“.“
 25)
 Добавят се следните раздели 13 и 14:
 „РАЗДЕЛ 13
 Транспондер за вторичен обзорен радиолокатор (SSR)
 SERA.13001 Използване на SSR транспондер
 а)
 Когато ВС разполага с годен за експлоатация SSR транспондер, пилотът го държи включен през целия полет независимо дали ВС е във или извън въздушно пространство, в което се използва SSR за целите на ОВД.
 б)
 Пилотите не включват функцията IDENT, освен ако това не бъде поискано от ОВД.
 в)
 Освен при полети във въздушно пространство, в което компетентният орган е посочил като задължително ползването на транспондер, ВС с недостатъчно електрозахранване са освободени от изискването да държат непрекъснато включен транспондера.
 SERA.13005 Настройки на SSR транспондера в режим А
 а)
 За да укаже конкретна аварийна ситуация, пилотът на ВС, оборудвано с SSR:
 1)
 въвежда код 7700, за да укаже състояние на спешност, освен при предходни инструкции от КВД към пилота да използва транспондера с определен код. В този случай пилотът може въпреки това да въведе код 7700, когато е налице конкретна причина да смята, че това ще е най-доброто действие;
 2)
 въвежда код 7600, за да укаже загуба на радиокомуникация;
 3)
 прави опит да въведе код 7500, за да укаже състояние на посегателство; ако обстоятелствата го налагат, вместо това се използва код 7700.
 б)
 Освен в случаите, описани в буква а) по-горе, пилотът:
 1)
 въвежда кодовете съгласно инструкциите на органа за ОВД; или
 2)
 при липса на инструкции от ОВД относно кодовете, въвежда код 2000 или друг код, съгласно предписанието на компетентния орган; или
 3)
 когато не получава услуги по ОВД, въвежда код 7000, за да подобри търсенето на подходящо оборудвани ВС, освен ако не е наредено друго от компетентния орган.
 в)
 Когато се установи, че кодът на екрана за въздушната обстановка се различава от определения за ВС:
 1)
 от пилота се иска да потвърди въведения код и, ако обстановката го позволява, да въведе правилният код; както и
 2)
 Ако продължава несъответствието между определения за ВС код и изписания на екрана код, от пилота може да бъде поискано да прекрати използването на транспондера на ВС. Следващата контролна позиция и всеки друг засегнат орган, който използва SSR или мултилатерацията (MLAT) при предоставянето на ОВД трябва да бъдат съответно уведомени.
 SERA.13010 Информация, извлечена от данните за налягане и височина
 а)
 Когато ВС е снабдено с годно за експлоатация оборудване за работа в режим С, пилотът поддържа оборудването в този режим, освен ако не получи различни инструкции от КВД.
 б)
 Ако не е предвидено друго от компетентния орган, проверка на информацията за нивото, извлечена


text:
от данните за налягане и височина и изписана на екрана на РП се извършва поне веднъж от всеки подходящо оборудван орган за КВД, при първоначалния контакт с ВС, или, ако това е невъзможно, при първа възможност след това.
 SERA.13015 Настройки за идентификация на ВС чрез SSR транспондер в режим S
 а)
 ВС, оборудвани с транспондер, работещ в режим S и с функция за идентифициране на ВС предават идентификацията на ВС, както е посочено в поле 7 от полетния план по ИКАО, или — когато не е представен полетен план — регистрацията на ВС.
 б)
 Когато на екрана за въздушната обстановка изписаната идентификация на ВС, оборудвано с транспондер с функция за работа в режим S, е различно от очакваната за въпросното ВС, от пилота се изисква да потвърди и, ако е необходимо, да въведе наново правилната идентификация на ВС.
 в)
 Ако пилотът потвърди, че е въвел правилната идентификация на ВС в режим S, но несъответствието се запази, РП предприема следните действия:
 1)
 информира пилота за продължаващото несъответствие;
 2)
 когато е възможно, коригира етикета за идентификация на ВС върху екрана за въздушната обстановка; както и
 3)
 уведомява следващата контролна позиция и всеки друг засегнат орган, идентифициращи ВС чрез режим S, че ВС предава погрешни идентификационни данни.
 SERA.13020 Повреда на SSR транспондер при условия на задължително наличие на функциониращ транспондер
 а)
 В случай на повреда в транспондера след излитането, органите за КВД се стараят полетът да продължи до местоназначението съгласно полетния план. Възможно е обаче от пилотите да бъде поискано да се съобразяват с някои ограничения.
 б)
 В случай на повреда на транспондер, която не може да бъде отстранена преди излитане, пилотите трябва:
 1)
 да уведомят ОВД във възможно най-кратък срок, за предпочитане преди представянето на полетен план;
 2)
 да попълнят в позиция 10 на формуляра за полетния план по ИКАО в рубрика RSS буквата „N“, т.е. пълна неизправност на транспондера или, в случай на частична повреда на транспондера, да въведат знак, съответстващ на функциите на транспондера, които работят; както и
 3)
 да се съобразяват с всички публикувани процедури за искане на освобождаване от изискванията да разполагат с функциониращ SSR транспондер.
 РАЗДЕЛ 14
 Процедури за гласова комуникация
 SERA.14001 Общи положения
 Използва се стандартна фразеология за всички ситуации, за които такава фразеология е била определена. Само когато със стандартната фразеология не може да се предаде желаното, се използва свободен език.
 SERA.14005 Категории съобщения
 а)
 Категориите съобщения в контекста на аеронавигационното мобилно обслужване и последователността за установяване на комуникация и предаване на съобщения, трябва да са съобразени с таблица S14—1.
 Таблица S14 — 1
 Категория съобщения и приоритет на сигналите при радиотелефония
 Радиотелефонен сигнал
 а)
 Сигнали за бедствие, съобщения за бедствие и радиообмен при бедствие
 MAYDAY
 б)
 Съобщения за спешност, включително съобщения, предшествани от сигнала за медицински транспорт
 PAN PAN
 или
 PAN PAN MEDICAL
 в)
 Съобщения относно радиопеленговането
 —
 г)
 Съобщения относно безопасността на полетите
 —
 д)
 Метеорологични съобщения
 —
 е)
 Съобщения относно редовността на полетите
 —
 б)
 Съобщенията за бедствие и радиообменът при бедствие се подчиняват на разпоредбите на точка SERA.14095.
 в)
 Съобщенията за


text:
спешност и радиообменът при спешност, включително съобщенията, предшествани от сигнала за медицински транспорт, се подчиняват на разпоредбите на точка SERA.14095.
 SERA.14010 Съобщения относно безопасността на полетите
 Съобщенията относно безопасността на полетите включват:
 а)
 съобщения за движение и за контрол;
 б)
 съобщения от оператор на ВС или от ВС с непосредствена важност за ВС в полет;
 в)
 метеорологични данни с непосредствена важност за ВС в полет или в подготовка за излитане (предавани индивидуално или за излъчване);
 г)
 други съобщения относно ВС в полет или в подготовка за излитане.
 SERA.14015 Терминология при комуникация въздух—земя
 а)
 Радиообменът въздух—земя протича на английски език или на езика, който обикновено се използва от наземната станция.
 б)
 Комуникация на английски се осигурява при поискване от страна на всяко ВС, във всички наземни станции, които обслужват определени летища и маршрути, ползвани за международни въздухоплавателни услуги. Ако не е предвидено друго от компетентния орган за специфични случаи, комуникацията между органа за ОВД и ВС протича на английски език на летищата с над 50 000 международни движения годишно, извършвани по правилата за полети по прибори (ППП). Държавите членки, в които към датата на влизане в сила на настоящия регламент, английският език не е единственият език за предаване на информация между органите за ОВД и ВС на описаните летища, могат да решат да не изпълнят изискването за използване на английски език и уведомяват за това Комисията. В такъв случай въпросните държави членки проучват най-късно до 31 декември 2017 г. възможността да наложат английския език в комуникацията между органите за ОВД и ВС на тези летища, от съображения за безопасност — за да се избегне навлизане на ВС на заета ПИК или други рискове за безопасността, като вземат предвид приложимите разпоредби на правото на Съюза и националното законодателство относно използването на езици. Те оповестяват резултатите от проучването си и съобщават заключенията си на Агенцията и на Комисията.
 в)
 Езиците, на които може да протича комуникацията с дадена наземна станция се поместват в сборника „Аеронавигационна информация и публикации“ и друга публикувана аеронавигационна информация относно тези съоръжения.
 SERA.14020 Произнасяне по букви при радиотелефония
 При радиотелефонно произнасяне по букви на собствени имена, съкращения на услуги и думи с неясно произнасяне, се използва радиотелефонната азбука в таблица S14—2.
 Таблица S14—2
 Радиотелефонна азбука за произнасяне по букви
 Буква
 Дума
 Приблизително произношение
 (изписано с латинската азбука)
 A
 Alfa
 АЛ ФА
 B
 Bravo
 БРА ВО
 C
 Charlie
 ЧАР ЛИ или
 ШАР ЛИ
 D
 Delta
 ДЕЛ ТА
 E
 Echo
 Е КО
 F
 Foxtrot
 ФОКС ТРОТ
 G
 Golf
 ГОЛФ
 H
 Hotel
 ХО ТЕЛ
 I
 Индия
 ИН ДИ А
 J
 Juliett
 ДЖУ ЛИ ЕТ
 K
 Kilo
 КИ ЛО
 L
 Lima
 ЛИ МА
 M
 Mike
 МАЙК
 N
 November
 НО ВЕМ БЪР
 O
 Oscar
 ОС КАР
 P
 Papa
 ПА ПА
 Q
 Quebec
 КЕ БЕК
 R
 Romeo
 РО МИ О
 S
 Sierra
 СИ Е РА
 T
 Tango
 ТАН ГО
 U
 Uniform
 Ю НИ ФОРМ или
 У НИ ФОРМ
 V
 Victor
 ВИК ТОР
 W
 Whiskey
 УИС КИ
 X
 X-ray
 ЕКС РЕЙ
 Y
 Yankee
 ЯН КИ
 Z
 Zulu
 ЗУ ЛУ
 При приблизителната транскрипция на произношението на латиница


text:
и кирилица ударението пада върху подчертаните срички.
 SERA.14025 Принципи за идентификация на трасета за ОВД, различни от стандартните трасета за отлитане и долитане
 а)
 Използване в комуникацията на идентификатори за трасе за ОВД
 1)
 При гласова комуникация основната буква на даден идентификатор се произнася в съответствие с радиотелефонната азбука в таблица S14—2.
 2)
 Когато при гласова комуникация се използват представките K, U или S, те се произнасят, както следва:
 i)
 —
 K
 —
 KOPTER
 ii)
 —
 U
 —
 UPPER
 iii)
 —
 S
 —
 SUPERSONIC
 б)
 Думата „kopter“ се произнася, както в думата „хеликоптер“, а думите „upper“ и „supersonic“, както на английски език.
 SERA.14026 Основни точки
 При гласова комуникация основните точки в общия случай се предават на свободен език и са маркирани като обекти на радионавигационни средства или чрез уникалния петзначен произносим „код-наименование“ за основни точки, които не са маркирани като обекти с радионавигационни средства. Ако за обекта с радионавигационно средство не се използва наименование на свободен език, то се заменя с кодиран идентификатор, който при гласова комуникация се произнася в съответствие с радиотелефонната азбука за произнасяне по букви.
 SERA.14030 Използване на идентификатори за стандартни процедури по маршрути за отлитане и долитане
 При гласова комуникация за стандартните процедури по маршрути за отлитане или долитане се използва идентификатор на свободен език.
 SERA.14035 Предаване на числа при радиотелефония
 а)
 Предаване на числа
 1)
 Всички числа, използвани при предаването на позивната на ВС, курс, ПИК, скорост и посока на вятъра се предават чрез произнасяне на всяка цифра поотделно.
 i)
 Полетните нива се предават чрез произнасяне на всяка цифра поотделно, освен в случаите на полетни нива в цели стотици.
 ii)
 Настройките на висотомера се предават чрез произнасяне на всяка цифра поотделно с изключение на настройка от 1 000 hPa, която се предава като „ONE THOUSAND“.
 iii)
 Всички числа за кодове от транспондер се предават чрез произнасяне на всяка цифра поотделно, освен когато въпросните кодове съдържат цели хиляди — тогава информацията се предава като се произнася цифрата от броя на хилядите и след това се произнася „THOUSAND“.
 2)
 Всички числа за предаването на информация, различна от описаната в буква а), точка 1), се предават чрез произнасяне на всяка цифра поотделно, освен при числата, съдържащи цели стотици и цели хиляди, които се предават като се произнася цифрата в числото за стотиците или хилядите и след това се произнася „HUNDRED“ или „THOUSAND“, според случая. Комбинациите от хиляди и цели стотици се предават чрез произнасяне на отделните цифри от броя на хилядите, последвани от думата „THOUSAND“, и произнасяне на броя на стотиците, последвани от думата „HUNDRED“.
 3)
 Когато е необходимо да се уточни число, предадено с цели хиляди и/или цели стотици, числото се предава като всяка цифра се произнася поотделно.
 4)
 При предаване на информация за относителното местоположение спрямо обект или за конфликтен трафик по 12-часовия координатен циферблат информацията се предава като цифрите се произнасят заедно — „TEN O'CLOCK“ („десет часа“) или „ELEVEN O'CLOCK“ („единадесет часа“).
 5)
 Числата с десетична запетая се предават, както в буква а), точка 1), като десетичната запетая се указва по реда ѝ като се


text:
произнася думата „DECIMAL“ („десетична запетая“).
 6)
 Всичките шест цифри от цифровия идентификатор се използват за идентифициране на канала на предаване при радиотелефонен обмен в метровия обхват (VHF), освен когато петата и шестата цифра са нули —тогава се използват само първите четири цифри.
 SERA.14040 Произнасяне на числа
 Когато се комуникира на английски език числата се предават с произношението в таблица S14—3:
 Таблица S14—3
 Число/числов елемент
 Произношение
 0
 ZE-RO
 1
 WUN
 2
 TOO
 3
 TREE
 4
 FOW-er
 5
 FIFE
 6
 SIX
 7
 SEV-en
 8
 AIT
 9
 NIN-er
 10
 TEN
 11
 EE-LE-VEN
 12
 TWELF
 Десетична запетая/Decimal
 DAY-SEE-MAL
 Стотици/Hundred
 HUN-dred
 Хиляди/Thousand
 TOU-SAND
 SERA.14045 Техника на предаване
 а)
 Предаванията са кратки, с нормален разговорен тон.
 б)
 Следните думи и изрази се използват в радиотелефонната комуникация, като значението им е описано в Таблица S14—4:
 Таблица S14—4
 Фраза
 Значение
 ACKNOWLEDGE/ПОТВЪРДЕТЕ
 „Потвърдете, че сте получили и разбрали това съобщение.“
 AFFIRM/ПОТВЪРЖДАВАМ
 „Да.“
 APPROVED/РАЗРЕШАВАМ
 „Разрешавам да изпълните исканото от Вас действие“.
 BREAK/БРЕЙК
 „С това посочвам разделянето между частите на съобщението.“
 BREAK BREAK/БРЕЙК БРЕЙК
 „С това посочвам отделянето между съобщения, предадени към различни ВС в условията на интензивно въздушно движение.“
 CANCEL/АНУЛИРАМ
 „Анулирам предаденото по-рано съобщение.“
 CHECK/ПРОВЕРЕТЕ
 „Проверете система, функция или процедура.“
 CLEARED/РАЗРЕШАВАМ
 „Разрешавам да се действа съгласно уточнените условия.“
 CONFIRM/ПОТВЪРДЕТЕ
 „Правилно ли съм разбрал ...? или Правилно ли приехте ... (разрешение, инструкция, действие, информация).“
 CONTACT/ВРЪЗКА С
 „Установете радиокомуникация с...“
 CORRECT/ПРАВИЛНО
 „Това е правилно“.
 CORRECTION/ПОПРАВКА
 „В това предаване (или в посоченото съобщение) е допусната грешка. Правилното е...“
 DISREGARD/ИГНОРИРАЙТЕ
 „Приемете, че това съобщение не е изпратено“.
 HOW DO YOU READ/КАК МЕ ЧУВАТЕ
 „Какво е качеството на моето предаване?“ (виж точка SERA.14070, буква c))
 I SAY AGAIN/ПОВТАРЯМ
 „Повтарям за яснота или уточнение.“
 MAINTAIN/ПОДДЪРЖАМ
 „Продължавам съгласно уточнените условия или поддържам зададен параметър.“
 MONITOR/ПРОСЛУШВАЙТЕ
 „Останете не прослушване на ... (честота).“
 NEGATIVE/НЕ
 „Не“ или„Не се дава разрешение“ или„Това не е правилно“ или„Нямам възможност“.
 OVER/ПРИЕМАМ
 „Предаването ми завърши, очаквам отговора Ви.“
 OUT/КРАЙ
 „Обменът на съобщения завърши, отговор не се очаква.“
 READ BACK/ПОВТОРЕТЕ
 „Повторете всичко или определена част от съобщението, както сте го получили.“
 RECLEARED/НОВО РАЗРЕШЕНИЕ
 „Последното издадено Ви разрешение е променено, настоящото разрешение заменя частично или изцяло предишното разрешение.“
 REPORT/ДОЛОЖЕТЕ
 „Предайте ми следната информация (...)“.
 REQUEST/РАЗРЕШЕТЕ; ИСКАМ; ПОИСКАЙТЕ
 „Желая да...“ или„Бих искал да зная...“
 ROGER/РАЗБРАНО
 „Приех цялото Ви последно предаване.“
 SAY AGAIN/ПОВТОРЕТЕ
 „Повторете всичко или следната част ... от Вашето последно предаване.“
 SPEAK SLOWER/ГОВОРЕТЕ ПО-БАВНО
 „Намалете скоростта на предаване на съобщението си.“
 STANDBY/ИЗЧАКАЙТЕ
 „Изчакайте, ще Ви повикам.“
 UNABLE/НЕ МОГА
 „Не мога да изпълня Вашето искане, инструкция или разрешение.“
 WILCO/ЩЕ ИЗПЪЛНЯ
 (съкращение от „will comply“ („ще се съобразя“)
 „Разбирам съобщението Ви и ще го изпълня.“
 WORDS TWICE/ПОВТАРЯЙТЕ ДУМИТЕ
 а)
 Като искане:„Комуникацията е затруднена, моля предавайте всяка дума или група от думи два пъти.“
 б)
 Като информация:„Поради затруднената комуникация всяка дума или група от думи ще бъде предадена два пъти.“
 SERA.14050 Радиотелефонни позивни за ВС
 а)
 Пълни позивни
 Радиотелефонните позивни на ВС биват следните:
 1) Тип „А“— символите, които отговарят на регистрационния знак на ВС; или
 2) Тип „Б“— радиотелефонният идентификатор на оператора на ВС, последван от последните четири символа на регистрационния знак на ВС;
 3) Тип „В“— радиотелефонният идентификатор


text:
на оператора на ВС, последван от идентификационния номер на полета.
 б)
 Съкратени позивни
 Радиотелефоните позивни на ВС в буква а), с изключение на тези от тип „В“, могат да се съкратят при условията, предписани в точка SERA.14055, буква в). Съкратените позивни имат следния вид:
 (1) Тип „А“— първият символ от регистрационния знак и най-малко последните два символа на позивната;
 (2) Тип „Б“— радиотелефонният идентификатор на оператора на ВС, последван най-малко от последните два символа на позивната;
 (3) Тип „В“— няма съкратена форма.
 SERA.14055 Процедури за радиотелефония
 а)
 ВС не променя типа на радиотелефонната си позивна по време на полет, освен за ограничен период от време по инструкция на орган за КВД от съображения за безопасност. Освен от съображения за безопасност не се извършват предавания към ВС при излитане, през последната част на финалния подход или по време на пробега при кацане.
 б)
 Установяване на радиотелефонна комуникация
 1)
 При установяване на комуникация винаги се използват пълните радиотелефонни позивни. При установяване на комуникация ВС започват повикването си с обозначението на повикваната станция, последвано от наименованието на повикващата станция.
 2)
 В отговор на горните повиквания се предава позивната на повикващата станция, последвана от позивната на отговарящата станция, което се приема за покана към повикващата станция да продължи предаването си. При прехвърляне на комуникация в рамките на един орган за ОВД, позивната на органа за ОВД може да се пропусне, когато това е разрешено от компетентния орган.
 3)
 Комуникацията започва с повикване и отговор, когато се търси установяване на контакт. Когато е сигурно, че получаващата станция ще получи повикването, повикващата станция може да предаде съобщение, без да дочака отговор от получаващата станция.
 в)
 Последваща радиотелефонна комуникация
 1)
 Съкратените радиотелефони позивни, както са предписани в точка SERA.14050, буква б), се използват едва след установяване на задоволителна връзка и при условие че не съществува вероятност от объркване. ВС използва съкратената си позивна едва след като е приело повикване с тази позивна от аеронавигационната станция.
 2)
 При издаване на КВД разрешения и тяхното повтаряне от ВС, РП и пилотите винаги добавят позивната на ВС, за което се отнася разрешението. За случаи, различни от посочените, непрекъснатата двупосочна комуникация след установяване на контакт е разрешена без допълнително идентифициране или повикване до прекратяването на контакта.
 SERA.14060 Прехвърляне на комуникации в метровия обхват (VHF)
 а)
 ВС получава насоки от съответния орган за ОВД да премине от дадена радиочестота към друга в съответствие с договорените процедури. При отсъствие на такива насоки ВС уведомява органа за ОВД преди да премине на друга честота.
 б)
 При установяване на първоначален контакт на дадена честота от метровия обхват (VHF), или при преминаването на друга, ВС предава информацията, която е възможно да изисква ДАО, отговорен за предоставянето на обслужването и одобрен от компетентния орган.
 SERA.14065 Радиотелефонни процедури за преминаване на друг канал за гласова комуникация въздух—земя
 а)
 Ако не е предвидено друго от ДАО, отговорен за предоставянето на обслужването и одобрен от компетентния орган, първоначалното повикване към орган за ОВД след преминаване на друг канал за гласова комуникация въздух—земя съдържа следните елементи:
 1)
 обозначението на повиквания орган


text:
за ОВД;
 2)
 позивна и — за ВС от категорията със силна турбулентна следа — обозначението „heavy“ или „super“, ако това ВС е било определено като такова от компетентния орган;
 3)
 ниво, включително преходни нива и разрешени нива, ако не се поддържа разрешеното ниво;
 4)
 скорост, ако такава е определена от КВД; както и
 5)
 допълнителни елементи, които може да поиска ДАО, отговорен за предоставянето на обслужването и одобрен от компетентния орган.
 б)
 Пилотите предоставят информация за нивото с точност 30 m или 100 ft, според показанията на висотомера на пилота.
 в)
 Първоначално повикване на летищната контролна кула
 За ВС, на което се предоставя обслужване по летищен контрол, първоначалното повикване съдържа:
 1)
 Обозначението на повиквания орган за ОВД;
 2)
 позивна и — за ВС от категорията с тежка турбулентна следа — обозначението „heavy“ или „super“, ако това ВС е било определено като такова от компетентния орган;
 3)
 местоположение; както и
 4)
 допълнителни елементи, които може да поиска ДАО, отговорен за предоставянето на обслужването и одобрен от компетентния орган.
 SERA.14070 Процедури за проверка на чуваемостта
 а)
 Формàт на проверката:
 1)
 идентифициране на повикваната станция;
 2)
 идентифициране на повикващата станция;
 3)
 думите „RADIO CHECK“ („проверка на радиокомуникацията“);
 4)
 използвана радиочестота.
 б)
 Формàт на отговора на проверката:
 1)
 идентифициране на станцията, която иска проверка на чуваемостта;
 2)
 идентифициране на отговарящата станция;
 3)
 информация за чуваемостта на станцията, която иска проверка на проверката.
 в)
 След проверката се използва следната скала за чуваемост:
 Скала за чуваемост
 1)
 1
 Неразбираемо (Unreadable)
 2)
 2
 Разбираемо от време на време (Readable now and then)
 3)
 3
 Разбираемо, но трудно (Readable but with difficulty)
 4)
 4
 Разбираемо (Readable)
 5)
 5
 Отлично (Perfectly readable)
 SERA.14075 Обмен на съобщения
 а)
 Съобщенията са кратки и ясни, като се използват стандартни формулировки, когато има такива.
 1)
 Когато ВС предава потвърждение за получено съобщение, то включва позивната на ВС.
 2)
 Когато орган за ОВД предава потвърждение за получено съобщение до ВС, то включва позивната на ВС, последвана, ако е необходимо, от позивната на органа за ОВД.
 б)
 Край на разговора.
 Радиотелефонният разговор се прекратява от получаващия орган за ОВД или от ВС, използвайки собствената позивна.
 в)
 Поправки и повторения
 1)
 При грешка в предаването, поправка се извършва с думата „CORRECTION“ („поправка“), повтаря се последната правилна група от думи или израз от предаденото съобщение и се предава поправката.
 2)
 Когато грешката може да се поправи най-добре чрез повтаряне на цялото съобщение, се използва изразът „CORRECTION, I SAY AGAIN“ („поправка, повтарям“) преди да предаде съобщението втори път.
 3)
 При съмнение в коректността на полученото съобщение приемащата станция изисква цялостно или частично повторение.
 4)
 При искане за цялостно повторение на дадено съобщение се използват думите „SAY AGAIN“ („повторете“). При искане за частично повторение на дадено съобщение се използва изразът: „SAY AGAIN ALL BEFORE... (first word satisfactorily received)“ („повторете всичко преди... (първата правилно приета дума)“); или „SAY AGAIN... (word before missing portion) TO...(word after missing portion)“ („повторете между... (думата преди липсващата част) и... (думата след липсващата част)“); или „SAY AGAIN ALL AFTER... (last word satisfactorily received)“ („повторете всичко


text:
след (последната правилно приета дума)“).
 г)
 Ако при гласова проверка на предаденото съобщение бъдат забелязани неточности, след приключване на повторението се предават думите „NEGATIVE I SAY AGAIN“ („не, повтарям“), последвани от поправка на погрешните данни.
 SERA.14080 Постоянно прослушване/часове на обслужване
 а)
 По време на полет ВС прослушва постоянно каналите за комуникация съгласно с изискванията на компетентния орган и не прекратява прослушването освен от съображения за безопасност, без да уведоми съответния орган за ОВД.
 1)
 ВС, опериращи по дълги маршрути над водни пространства или над определени зони, над които се изисква ВС да е оборудвано с авариен радиомаяк (ELT), непрекъснато прослушват аварийната честота от 121,5 MHz в метровия обхват, освен през периодите, когато ВС комуникира по други канали в метровия обхват или когато капацитетът на бордовото оборудване или задълженията в пилотската кабина не позволяват едновременното прослушване на два канала.
 2)
 ВС непрекъснато прослушват аварийната честота от 121,5 MHz в метровия обхват в зони или по маршрути, където е възможно прехващане на ВС или съществуват други опасности и това е изискване на компетентния орган.
 б)
 Аеронавигационните станции, които разполагат със съответното оборудване непрекъснато прослушват аварийната честота от 121,5 MHz в метровия обхват по време на часовете, в които предоставят обслужване. Когато две или повече такива станции са разположени на едно място, изискването е изпълнено, ако само едната осигури прослушване на честотата от 121,5 MHz.
 в)
 Когато е необходимо дадено ВС или орган за ОВД да преустановят прослушването по някаква причина, те уведомяват другите станции, ако това е възможно, като посочват момента, към който се очаква да възобновят прослушването. При възобновяване на прослушването се уведомяват останалите заинтересовани станции. Когато е необходимо прекъсването да продължи повече от първоначално обявения срок и ако е възможно, се предава нов срок за възобновяване на прослушването в или около първоначално определения срок.
 SERA.14085 Предаване на блинд
 а)
 Когато ЕВС не успява да осъществи контакт на определения канал, на предходно използвания канал или на друг канал съобразно с маршрута и не може да осъществи връзка със съответните органи за ОВД, друг орган за ОВД или други ВС с всички налични средства, ЕВС предава съобщението си два пъти на определения канал или канали, започвайки с израза „TRANSMITTING BLIND“(„предавам на блинд“) и, ако е необходимо, посочва адресата или адресатите.
 б)
 Когато ЕВС не може да осъществи връзка поради повреда в приемника, той предава доклади в разчетните времена или позиции на използвания канал, започвайки с израза „TRANSMITTING BLIND DUE TO RECEIVER FAILURE“ („предавам на блинд поради повреда в приемника“). ЕВС:
 1)
 предава съобщението си и след това го повтаря изцяло;
 2)
 съобщава разчетното време на следващия доклад;
 3)
 ако получава обслужване по КВД, предава информация относно намерението на командира на ВС за продължаване на полета.
 SERA.14087 Техника на препредаване на комуникацията
 а)
 Когато орган за ОВД не може да установи контакт с дадено ВС след неколкократни повиквания на честоти, за които се счита, че ВС прослушва, органът за ОВД:
 1)
 отправя искане до другите органите за ОВД да окажат съдействие чрез повикване на ВС и ако е необходимо, да препредават съобщенията; както


text:
и
 2)
 отправя искане до друго ВС по маршрута да направи опит за установяване на връзка с ВС и ако е необходимо, да му препредава съобщения.
 б)
 Разпоредбите по буква а) се прилагат също така:
 1)
 по искане на съответния орган за ОВД;
 2)
 при такова просрочване на очаквано от ВС съобщение, което навежда на прекъсване на комуникацията.
 SERA.14090 Специални процедури за комуникация
 а)
 Движение на автотранспортни средства
 Фразеологията за движение по маневрената площ на автотранспортни средства, различни от буксири, съвпада с тази за движението на ВС, с изключение на инструкциите за рулиране, при които думата „PROCEED“ („продължете“) замества „TAXI“ („рулирайте“), когато се комуникира с автотранспортни средства.
 б)
 Консултативно обслужване на въздушното движение
 При консултативно обслужване на въздушното движение не се издават „clearances“ („разрешения“), а само „advisory information“ („консултативна информация“) и се използват изразите „advise“ („съветвам ви“) или „suggest“ („предлагам ви“), когато се предлага едно или друго действие на ВС.
 в)
 Указване на силна турбулентност от спътна струя
 1)
 За ВС от категорията със силна турбулентност от спътната струя думата „heavy“ („силна“) следва веднага позивната на ВС в първоначалния радиотелефонен контакт на такова ВС и органите за ОВД.
 2)
 За определени от компетентния орган ВС от категорията със силна турбулентност от спътната струя, думата „super“ („супер“) следва веднага позивната на ВС в първоначалния радиотелефонен контакт на такова ВС и органите за ОВД.
 г)
 Процедури при отклоняване поради метеорологични условия
 Когато пилотът започва комуникация с КВД, може да получи бърз отговор, ако посочи „WEATHER DEVIATION REQUIRED“ („искам отклонение поради метеорологични условия“, за да посочи, че желае предимство за комуникацията по тази честота и за отговора от КВД. При необходимост пилотът започва комуникация като използва сигнала за спешност „PAN PAN“ (за предпочитане изговорен три пъти).
 SERA.14095 Процедури за радиотелефонна комуникация при бедствие и спешност
 а)
 Общи положения
 1)
 Радиообменът при бедствие и спешност обхваща всички радиотелефонни съобщения, свързани съответно със състоянията на бедствие и спешност. Състоянията на бедствие и спешност се определени, както следва:
 i)
 Бедствие
 : състояние, при което за ВС съществува сериозна и/или непосредствена опасност и се изисква незабавно съдействие.
 ii)
 Спешност
 : състояние, което се отнася за безопасността на ВС или друго превозно средство, или на лице на борда, или в обсега на видимост, но което не изисква незабавно съдействие.
 2)
 Радиотелефонните сигнали за бедствие („MAYDAY“) и за спешност („PAN PAN“) се използват при първоначалното предаване съответно за състояние на бедствие и спешност. В началото на всяко следващо предаване за бедствие и спешност се допуска използването на радиотелефоните сигнали за бедствие и спешност.
 3)
 Съобщенията, адресирани до ВС в състояние на бедствие или спешност, са кратки, ясни и минимални на брой и са съобразени със състоянието на ВС.
 4)
 Ако органът за ОВД, към който предава ВС не потвърди, че е получил съобщението за бедствие или спешност, други органи за ОВД оказват съдействие, както е посочено в буква б), точка 2) и съответно буква б), точка 3).
 5)
 Комуникацията при бедствие и спешност обикновено се запазва на честотата, на която е започнала, докато не бъде преценено, че прехвърлянето на


text:
друга честота ще осигури по-добро съдействие.
 6)
 В състояние на бедствие и спешност радиотелефонните предавания се осъществяват бавно и отчетливо, като всяка дума се произнася ясно, за да се улесни приемането и разбираемостта на съобщенията.
 б)
 Радиотелефонна комуникация при бедствие
 1)
 Действия от страна на ВС при бедствие
 Освен че е предшествано от радиотелефонния сигнал за бедствие „MAYDAY“ в съответствие с буква а), точка 2), за предпочитане изговорен три пъти, съобщението за бедствие, което трябва да изпрати ВС:
 i)
 се извършва по използваната в момента честота въздух—земя;
 ii)
 съдържа възможно най-пълна информация, изговорена отчетливо и по възможност предадена в следната последователност:
 А)
 име на органа за ОВД, към който се изпраща съобщението (ако времето и обстоятелствата го позволяват);
 Б)
 идентификация на ВС;
 В)
 естеството на аварийната ситуация;
 Г)
 решението на командира на ВС;
 Д)
 настоящо местоположение, височина и курс на ВС.
 2)
 Действия на органа за ОВД, до който е отправено съобщението, или на първия орган ОВД, който потвърди, че е получил съобщението за бедствие
 Органът за ОВД, до който е отправено съобщението, или първият орган ОВД, който потвърди, че е получил съобщението за бедствие:
 i)
 незабавно повтърждава, че е получил съобщението за бедствие;
 ii)
 поема контрола над комуникацията или изрично и ясно прехвърля тази отговорност, като уведомява ВС за прехвърлянето; както и
 iii)
 предприема незабавни действия, за да гарантира, че цялата необходима информация е предоставена в най-кратки срокове на:
 А)
 засегнатия орган за ОВД;
 Б)
 засегнатия оператор на ВС или на негов представител, съгласно предварително договореното;
 iv)
 предупреждава другите органи за ОВД, съгласно необходимото, за да се избегне прехвърляне на комуникации към честотата, която е заделена за ВС в състояние на бедствие.
 3)
 Налагане на радиомълчание
 i)
 ВС в състояние на бедствие или органът за ОВД, обслужващ това ВС, могат да изискат радиомълчание от всички станции от аеронавигационното мобилно обслужване в района или от всяка станция, която пречи на комуникацията с това ВС. В зависимост от конкретните обстоятелства инструкциите за радиомълчание се отправят „to all stations“ („до всички станции“) или само до една станция. И в двата случая се използват изразите:
 А)
 „STOP TRANSMITTING“ („преустановете предаването“);
 Б)
 радиотелефонният сигнал за бедствие „MAYDAY“.
 ii)
 Сигналите по буква б), точка 3), подточка i) могат да се използват само от ВС в състояние на бедствие и от органа за ОВД, който води комуникацията с ВС в състояние на бедствие.
 4)
 Действия на всички други органи за ОВД или ВС
 i)
 Комуникацията, свързана със състояние на бедствие има абсолютно предимство пред всяка друга комуникация и органите за ОВД или ВС, които са в течение не предават на въпросната честота, освен ако:
 А)
 състоянието на бедствие или комуникацията при състояние на бедствие бъдат отменени;
 Б)
 всички комуникации, свързани със състоянието на бедствие бъдат прехвърлени към други честоти;
 В)
 органът за ОВД, който води комуникацията с ВС в състояние на бедствие предостави разрешение;
 Г)
 те самите трябва да окажат съдействие.
 ii)
 Всички органи за ОВД или ВС, които са в течение на комуникация с ВС в състояние на бедствие и които не могат да съдействат


text:
на въпросното ВС, независимо от това трябва да продължат да прослушват тази комуникация, докато се уверят, че е предоставено съдействие.
 5)
 Прекратяване на комуникациите при бедствие и на радиомълчанието
 i)
 Когато дадено ВС вече не е в състояние на бедствие, ЕВС предава съобщение, с което отменя състоянието на бедствие.
 ii)
 Когато органът за ОВД, който е обслужвал ВС в състояние на бедствие, получи информация, че състоянието на бедствие е преодоляно, той предприема незабавни действия, за да гарантира, че тази информация е разпратена, колкото е възможно по-скоро до:
 А)
 засегнатите органи за ОВД;
 Б)
 засегнатия оператор на ВС или неговия представител, съгласно предварително договореното;
 iii)
 Комуникациите при бедствие и наложеното радиомълчание се отменят чрез съобщение „DISTRESS TRAFFIC ENDED“ („край на състоянието на бедствие“) на честотата или честотите, използвани за комуникациите с ВС в състояние на бедствие. Това съобщение се изпраща единствено от органа за ОВД, който води комуникацията с ВС в състояние на бедствие, след приемане на съобщението, посочено в буква б), точка 5, подточка i) и получаване на разрешение от компетентния орган.
 в)
 Радиотелефонна комуникация при спешност
 1)
 Действия на ВС, което докладва за състояние на спешност, освен в случаите, посочени в буква в), точка 4
 Съобщението, което изпраща ВС, докладващо състояние на спешност се предшества от радиотелефонния сигнал за спешност „PAN PAN“ в съответствие с буква а), точка 2), за предпочитане изговорен три пъти, като всяка дума се произнася като френската дума „panne“ („пан“), и:
 i)
 се извършва по използваната в момента честота въздух—земя;
 ii)
 съдържа възможно най-пълна информация, изговорена отчетливо и по възможност предадена в следната последователност:
 А)
 име на съответния орган за ОВД;
 Б)
 идентификатор на ВС;
 В)
 естеството на състоянието на спешност;
 Г)
 решението на командира на ВС;
 Д)
 настоящо местоположение, височина и курс на ВС;
 Е)
 всякаква друга полезна информация.
 2)
 Действия на органа за ОВД, до който е отправено съобщението, или на първия орган за ОВД, който потвърди, че е получил съобщението за спешност
 Органът за ОВД, до който е отправено съобщението от ВС, докладващо състояние на спешност, или първият орган за ОВД, който потвърди, че е получил съобщението за спешност:
 i)
 потвърждава получаването на съобщението за спешност;
 ii)
 предприема незабавни действия, за да гарантира, че цялата необходима информация е предоставена в най-кратки срокове на:
 А)
 засегнатия орган за ОВД;
 Б)
 засегнатия оператор на ВС или на негов представител, съгласно предварително договореното;
 iii)
 ако е необходимо, поема комуникацията с ВС.
 3)
 Действия на всички други органи за ОВД или ВС
 Комуникациите при спешност имат предимство пред всички други комуникации освен тези при бедствие и всички органи за ОВД или ВС се стремят да не смущават предаванията от/към ВС в състояние на спешност.
 4)
 Действия на ВС, използвано за медицински транспорт
 i)
 Използването на сигнала, описан в буква в), точка 4, подточка ii) указва, че съобщението, което следва, се отнася за защитен медицински транспорт съгласно Женевските конвенции от 1949 г. и Допълнителните протоколи към тях.
 ii)
 За целите на обявяването и идентифицирането на ВС, използвани за медицински транспорт, след радиотелефонния сигнал за спешност „PAN PAN“


text:
за предпочитане изговорен три пъти, като всяка дума се произнася като френската дума „panne“, се предава радиотелефонния сигнал за медицински транспорт „MAY-DEE-CAL“, който се произнася като френската дума „médical“. Използването на сигналите, описани по-горе, указва, че съобщението, което следва се отнася за защитен медицински транспорт.
 Съобщението съдържа следните данни:
 А)
 позивната или други признати начини за идентификация на медицински транспорт;
 Б)
 местоположение на медицинския транспорт;
 В)
 брой и вид на медицинския транспорт;
 Г)
 набелязан маршрут;
 Д)
 разчетно време по маршрута и време на излитане и кацане, в зависимост от случая; както и
 Е)
 всякаква друга информация, като например височина на полета, прослушвани радиочестоти, използвани езици и режими и кодове за вторичния обзорен радар.
 5)
 Действия на органите за ОВД, към които предава ВС за медицински транспорт или на другите станции, които приемат предаването
 Разпоредбите на буква в), точка 2 и точка 3 се прилагат, по целесъобразност, към органите за ОВД, които приемат съобщение за медицински транспорт.“;
 26)
 Допълнение 1 се изменя, както следва:
 а)
 точка 1.1.2 се заменя със следното:
 „1.1.2.
 Процедурите за предаване по телекомуникационен път на сигнали за бедствие и спешност трябва да са в съответствие с раздел 14.“;
 б)
 текстът в точка 3.2.4.1 се заменя със следното:
 „3.2.4.1.
 Едноцветни кръстове в контрастиращ цвят — бял на ПИК и жълт на пътеките за рулиране (фигура A1-6) — показвани хоризонтално върху писти и пътеки за рулиране или части от тях, указват област, негодна за движение на въздухоплавателни средства.“;
 в)
 точки 4.2.1.1, 4.2.1.2 и 4.2.1.3 се заменят със следната илюстрация:
 „
 а)
 Спирачки натиснати: вдигнете ръка с изпънати пръсти хоризонтално пред лицето, после свийте в юмрук.
 б)
 Спирачки освободени: вдигнете ръка със стиснат юмрук хоризонтално пред лицето, после изпънете пръстите.
 в)
 Поставете спирачните столчета: с изпънати ръце и обърнати навън длани движете ръцете в посока навътре до кръстосването им пред лицето.
 г)
 Отстранете спирачните столчета: с ръце, кръстосани пред лицето и обърнати навън длани, движете ръцете навън.
 д)
 Готов за запуск на двигателя(ите): вдигнете съответния брой пръсти на едната ръка, указващ номера на двигателя за запуск.“;
 27)
 В допълнение 2 точка 5.1.3 се заменя със следното:
 „5.1.3.
 Всички промени на предпусковата информация по точка 5.1.2 се изпращат на съответния орган за ОВД не по-късно от 6 часа преди разчетното време на пускане или, в случаите на изследване на слънчеви или космически смущения, изпълнявани в условията на дефицит от време — не по-късно от 30 минути преди разчетното време за начало на полета.“
 28)
 В допълнение 4 таблицата се изменя, както следва:
 а)
 в колона „Обслужване“, в клетката за въздушно пространство клас C, тип на полет ПВП, точка 2 се заменя със следното:
 „2)
 Обслужване по КВД, информация за движението ПВП/ПВП (и препоръка при поискване за предотвратяване на сблъскване)“;
 б)
 в колона „Обслужване“, в клетката за въздушно пространство клас D, текстът относно тип на полет ПВП се заменя със следното:
 „Обслужване по КВД, информация за движението ППП/ПВП и ПВП/ПВП (и препоръка при поискване за предотвратяване на сблъскване)“;
 29)
 Допълнение 5 се заменя със следното:„
 Допълнение 5
 Технически спецификации във връзка с


text:
наблюденията на ВС и докладите чрез гласова връзка
 A. ИНСТРУКЦИИ ЗА ДОКЛАДВАНЕ
 Текст на изображението
 MODEL AIREP SPECIAL
 ITEM
 PARAMETER
 TRANSMIT IN TELEPHONY as appropriate
 —
 Message- type designator
 — special air-report
 [AIREP] SPECIAL
 Section 1
 1
 Aircraft identification
 (aircraft identification)
 2
 Position
 POSITION (latitude and longitude)
 OVER (significant point)
 ABEAM (significant point)
 (significant point) (bearing) (distance)
 3
 Time
 (time)
 4
 Level
 FLIGHT LEVEL (number) or (number) METRES or FEET
 CLIMBING TO FLIGHT LEVEL (number) or (number) METRES or FEET
 DESCENDING TO FLIGHT LEVEL (number) or (number) METRES or FEET
 5
 Next position and estimated time over
 (position) (time)
 6
 Ensuing significant point
 (position) NEXT
 Section 2
 7
 Estimated time of arrival
 (aerodrome) (time)
 8
 Endurance
 ENDURANCE (hours and minutes)
 Section 3
 9
 Phenomenon encountered or observed prompting a special air-report:
 — Moderate turbulence
 TURBULENCE MODERATE
 — Severe turbulence
 TURBULENCE SEVERE
 — Moderate icing
 ICING MODERATE
 — Severe icing
 ICING SEVERE
 — Severe mountain wave
 MOUTAINWAVE SEVERE
 — Thunderstorms without hail
 THUNDERSTORMS
 — Thunderstorms with hail
 THUNDERSTORMS WITH HAIL
 — Heavy dust/sandstorm
 DUSTSTORM or SANDSTORM HEAVY
 — Volcanic ash cloud
 VOLCANIC ASH CLOUD
 — Pre-eruption volcanic activity or volcanic eruption
 PRE-ERUPTION VOLCANIC ACTIVITY or VOLCANIC ERUPTION
 1. СЪДЪРЖАНИЕ НА ДОКЛАДИТЕ ЗА ПОЛЕТИТЕ
 1.1. Доклади за местоположение и специални доклади за полетите
 1.1.1. Раздел 1 от образеца, посочен в буква А, е задължителен за докладите за местоположение и специалните доклади за полетите, макар да е възможно точки 5 и 6 от него да бъдат пропуснати. Раздел 2 се добавя, изцяло или частично, само когато това е поискано от оператора или неговия упълномощен представител, или, когато това е счетено за необходимо от командира на ВС. Раздел 3 е част от специалните доклади за полетите.
 1.1.2. Условие, налагащо издаването на специален доклад за полети, което следва да бъде избрано от списъка, представен в точка SERA.12005, буква а).
 1.1.3. В случай на специални доклади за полети, съдържащи информация за вулканична дейност, се съставя следполетен доклад с помощта на формуляра за докладване на вулканична дейност (образец VAR), включен в буква Б. Всички наблюдения се отразяват и посочват съответно на подходящите места във формуляра образец VAR.
 1.1.4. Специалните доклади за полетите се изготвят възможно най-скоро след наблюдаването на явление, което изисква съставянето на специален доклад за полет.
 2. ПОДРОБНИ ИНСТРУКЦИИ ЗА ДОКЛАДВАНЕ
 2.1. Елементите, съдържащи се в доклада за полет се докладват в реда, в който са изброени в образеца на формуляр AIREP SPECIAL.
 —
 MESSAGE TYPE DESIGNATOR (ИДЕНТИФИКАТОР НА ВИДА СЪОБЩЕНИЕ). Докладва се „SPECIAL“ („специален“) за обозначаване на специален доклад.
 Раздел 1
 Елемент 1 — AIRCRAFT IDENTIFICATION (ИДЕНТИФИКАЦИЯ НА ВЪЗДУХОПЛАВАТЕЛНОТО СРЕДСТВО). Докладва се радиотелефонната позивна на ВС, както е предписано в точка SERA.14050
 Елемент 2 — POSITION (МЕСТОПОЛОЖЕНИЕ). Докладва се местоположение с ширина (градуси с 2 цифри или градуси и минути с 4 цифри, последвани от „Север“ или „Юг“) и дължина (градуси с 3 цифри или градуси и минути с 5 цифри, последвани от „Изток“ или „Запад“) или с основна точка, идентифицирана с кодирано обозначение (2—5 знака), или с основна точка, последвана от магнитния пеленг


text:
(3 цифри) и разстояние в морски мили от точката. Преди основната точка се посочва „ABEAM“, ако е приложимо.
 Елемент 3 — TIME (ВРЕМЕ). Докладва се времето в часове и минути по UTC (4 цифри), освен ако е предписано да се докладват минути след кръгъл час (2 цифри) въз основа на споразумения за регионално въздухоплаване. Докладваното време трябва да е действителното време на ВС при позицията, а времето на изготвяне или предаване на доклада. Времето винаги се докладва в часове и минути по UTC, когато се предава специален доклад за полет.
 Елемент 4 — FLIGHT LEVEL OR ALTITUDE (ПОЛЕТНО НИВО ИЛИ ВИСОЧИНА). Докладва се полетно ниво с 3 цифри при стандартни настройки на барометричния висотомер. Докладва се надморска височина в метри, последвано от „METRES“ („метри“), или във футове, последвано от „FEET“ („футове“), при QNH-настройки. Докладва се „CLIMBING“ (последвано от нивото) при изкачване или „DESCENDING“ (последвано от нивото) при снижаване до ново ниво след преминаване през основната точка.
 Елемент 5 — NEXT POSITION AND ESTIMATED TIME OVER (СЛЕДВАЩА ПОЗИЦИЯ И РАЗЧЕТНО ВРЕМЕ В НЕЯ). Докладва се следващата позиция за докладване и разчетното време в нея или се докладва разчетната позиция, която ще бъде достигната час по-късно, в съответствие с действащите процедури за докладване на позиция. Използва се моделът за данни за местоположение, описан в елемент 2. Докладва се разчетното време в тази позиция. Докладва се времето в часове и минути по UTC (4 цифри), освен ако е предписано да се докладват минути след кръгъл час (2 цифри) въз основа на споразумения за регионално въздухоплаване.
 Елемент 6 — ENSUING SIGNIFICANT POINT (ПОСЛЕДВАЩА ОСНОВНА ТОЧКА). Докладва се последваща основна точка след „следваща позиция и разчетно време в нея“.
 Раздел 2
 Елемент 7 — ESTIMATED TIME OF ARRIVAL (РАЗЧЕТНО ВРЕМЕ НА ПРИСТИГАНЕ). Докладва се името на летището на първото планирано приземяване, последвано от разчетното време за пристигане на това летище в часове и минути по UTC (4 цифри).
 Елемент 8 — ENDURANCE (ПРОДЪЛЖИТЕЛНОСТ). Докладва се „ENDURANCE“, последвана от запаса от гориво, изразен в полетно време, в часове и минути (4 цифри).
 Раздел 3
 Елемент 9 — PHENOMENON PROMPTING A SPECIAL AIR-REPORT (ЯВЛЕНИЕ, КОЕТО НАЛАГА СПЕЦИАЛЕН ДОКЛАД ЗА ПОЛЕТ). Докладва се едно от следните явления (на които ЕВС попада или наблюдава):
 —
 умерена турбулентност — „TURBULENCE MODERATE“, както и
 —
 силна турбулентност — „TURBULENCE SEVERE“.
 Прилагат се следните определения:
 — Умерена— условия, при които се наблюдават умерени колебания в ориентацията и/или височината на ВС, но ВС се намира през цялото време под пълен контрол. Обикновено се наблюдават малки колебания във въздушната скорост. Отклонения от 0,5—1,0 g в показанията на акселерометъра в центъра на тежестта на ВС. Трудности при придвижване ходом. Пътниците чувстват пристягане на предпазните колани. Незакрепените предмети се преместват.
 — Силна— условия, при които се наблюдават резки колебания в ориентацията и/или височината на ВС; ВС е възможно да излиза от контрол за кратки периоди. Обикновено се наблюдават сериозни колебания във въздушната скорост. Отклонения от > 1,0 g в показанията на акселерометъра в центъра на тежестта на ВС. Пътниците чувстват болезнено пристягане на предпазните колани. Незакрепените


text:
предмети се търкалят.
 —
 Умерено обледеняване като „ICING MODERATE“ и силно обледеняване като „ICING SEVERE“.
 Прилагат се следните определения:
 — Умерено— условия, при които промяна в курса и/или височината се смята за желателна.
 — Силно— условия, при които промяна в курса и/или височината се смята за наложителна.
 —
 Силни планински вълни като „MOUNTAIN WAVE SEVERE“.
 Прилагат се следните определения:
 — Силни— условия, при които придружаващия низходящ въздушен поток е 3,0 m/s (600 ft/min) или повече и/или ВС среща силна турбулентност.
 —
 Гръмотевична буря без град, като „THUNDERSTORM“; гръмотевична буря с град, като „THUNDERSTORM WITH HAIL“.
 Прилагат се следните определения:
 Докладват се гръмотевичните бури, които:
 —
 са закрити от омара, или
 —
 са във вътрешността на облаци, или
 —
 се разпростират на голямо разстояние, или
 —
 образуват шквална линия.
 —
 Тежка прашна или пясъчна буря, като „DUSTSTORM HEAVY“ или „SANDSTORM HEAVY“.
 —
 Облак от вулканична пепел, като „VOLCANIC ASH CLOUD“.
 —
 Вулканична дейност преди изригване или вулканично изригване, като „PRE-ERUPTION VOLCANIC ACTIVITY“ или „VOLCANIC ERUPTION“.
 Прилагат се следните определения:
 „Вулканична дейност преди изригване“ в случая означава необичайна и/или засилена вулканична дейност, която е вероятно да предшества вулканично изригване.
 2.2. Информацията, записана във формуляра за докладване на вулканична дейност (образец VAR), която не е предназначена за предаване по радиотелефония, а при пристигане на летище, се предоставя незабавно от оператора или от член на летателния екипаж на летищната метеорологична служба. Ако достъпът до тази служба не е лесно осъществим, попълненият формуляр се предоставя в съответствие с местните разпоредби, договорени между доставчиците на метеорологично обслужване и ОВД и оператора на ВС.
 3. ПРЕПРАЩАНЕ НА МЕТЕОРОЛОГИЧНА ИНФОРМАЦИЯ, ПОЛУЧЕНА ЧРЕЗ ГЛАСОВА ВРЪЗКА
 При получаване на специални доклади за полети органите за ОВД ги предават незабавно на съответната метеорологична служба за наблюдение (MWO). За да се гарантира, че съдържанието на докладите за полети ще бъде въведено в автоматизирани наземни системи, елементите на тези доклади се предават по модела за предаване на данни по-долу и в предписания ред.
 —
 ADDRESSEE (АДРЕСАТ). Записва се повикваната станция и, при необходимост, необходимостта от препредаване.
 —
 MESSAGE TYPE DESIGNATOR (ИДЕНТИФИКАТОР НА ВИДА СЪОБЩЕНИЕ). Записва се „ARS“ за обозначаване на специален доклад за полет.
 —
 AIRCRAFT IDENTIFICATION (ИДЕНТИФИКАЦИЯ НА ВЪЗДУХОПЛАВАТЕЛНОТО СРЕДСТВО). Записват се идентификационните данни на ВС по модела за предаване на данни в позиция 7 на полетния план, без разстояние между обозначението на оператора и регистрацията на ВС или идентификационния номер на полета, ако се използва такъв.
 Раздел 1
 Елемент 0 — POSITION (МЕСТОПОЛОЖЕНИЕ). Записва се местоположение с ширина (градуси с 2 цифри или градуси и минути с 4 цифри, последвани без разстояние от „N“ или „S“) и дължина (градуси с 3 цифри или градуси и минути с 5 цифри, последвани без разстояние от „E“ или „W“) или с основна точка, идентифицирана с кодирано обозначение (2—5 знака), или с основна точка, последвана от магнитния пеленг (3 цифри) и разстояние в морски мили (3 цифри) от точката. Преди основната точка се посочва „ABEAM“, ако е приложимо.
 Елемент 1 — TIME (ВРЕМЕ). Записва се времето в часове и минути по UTC (4 цифри).
 Елемент


text:
2 — FLIGHT LEVEL OR ALTITUDE (ПОЛЕТНО НИВО ИЛИ ВИСОЧИНА). Когато се докладва полетно ниво, се записва „F“, последвано от 3 цифри (напр. „F310“). Когато се докладва височина, тя се записва в метри, последвано от „M“, или във футове, последвано от „FT“. Записва се „ASC“ при изкачване или „DES“ при снижаване.
 Раздел 2
 Елемент 9 — PHENOMENON PROMPTING A SPECIAL AIR-REPORT (ЯВЛЕНИЕ, КОЕТО НАЛАГА СПЕЦИАЛЕН ДОКЛАД ЗА ПОЛЕТ). Докладваното явление се записва, както следва:
 —
 умерена турбулентност — „TURB MOD“,
 —
 силна турбулентност — „TURB SEV“,
 —
 умерено обледеняване — „ICE MOD“,
 —
 силно обледеняване — „ICE SEV“,
 —
 силни планински вълни — „MTW SEV“,
 —
 гръмотевична буря без град — „TS“,
 —
 гръмотевична буря с град — „TSGR“,
 —
 силна прашна или пясъчна буря — „HVY SS“,
 —
 облак от вулканична пепел — „VA CLD“,
 —
 вулканична дейност, предхождаща изригване, или вулканично изригване — „VA“,
 —
 град — „GR“,
 —
 купесто-дъждовни облаци — „CB“.
 TIME TRANSMITTED (ВРЕМЕ НА ПРЕДАВАНЕ). Записва се само когато се предава раздел 3.
 4. СПЕЦИФИЧНИ РАЗПОРЕДБИ ВЪВ ВРЪЗКА С ДОКЛАДВАНЕТО НА СРЕЗ НА ВЯТЪРА И ВУЛКАНИЧНА ПЕПЕЛ
 4.1. Докладване на срез на вятъра
 4.1.1. При докладване на наблюдението от ВС на срез на вятъра по време на фазите на първоначален набор на височина и подход се включва типа ВС.
 4.1.2. Когато са били докладвани или прогнозирани условия на срез на вятъра по време на фазите на първоначален набор на височина и подход, но такива не са били наблюдавани, командирът информира съответния орган за ОВД при първа възможност, освен ако командирът знае, че съответният орган за ОВД вече е информиран за това от друго ВС.
 4.2. Докладване след полета на вулканична дейност
 4.2.1. При пристигане на ВС на летището, изготвеният доклад за вулканична дейност се предоставя незабавно от оператора на ВС или от член на летателния екипаж на летищната метеорологична служба, или ако пристигащите членове на летателния екипаж нямат лесен достъп до такава служба, попълненият формуляр се третира в съответствие с местните разпоредби, договорени между доставчиците на метеорологично обслужване и ОВД и оператора на ВС.
 4.2.2. Попълненият доклад за вулканична дейност, получен от метеорологична служба на летище, се предава незабавно на службата за метеорологично наблюдение, отговаряща за метеорологичното наблюдение на района на полетната информация, в който се наблюдава вулканична дейност.
 Б. ФОРМУЛЯР ЗА СПЕЦИАЛЕН ДОКЛАД ЗА ПОЛЕТ ОТНОСНО ВУЛКАНИЧНА ДЕЙНОСТ (ОБРАЗЕЦ VAR)
 Текст на изображението
 MODEL VAR: to be used for post- flight reporting
 VOLCANIC ACTIVITY REPORT
 Air- reports are critically important in assessing the hazards which volcanic ash cloud presents to aircraft operations.
 OPERATOR:
 A/C IDENTIFICATION: (as indicated on flight plan)
 PILOT- IN- COMMAND:
 DEP FROM:
 DATE:
 TIME; UTC:
 ARR AT:
 DATE:
 TIME; UTC:
 ADDRESSEE
 AIREP SPECIAL
 Items 1-8 are to be reported immediately to the ATS unit that you are in contact with.
 1) AIRCRAFT IDENTIFICATION
 2) POSITION
 3) TIME
 4) FLIGHT LEVEL OR ALTITUDE
 5) VOLCANIC ACTIVITY OBSERVED AT
 (position or bearing, estimated level of ash cloud and distance from aircraft)
 6) AIR TEMPERATURE
 7) SPOT WIND
 8) SUPPLEMENTARY INFORMATION
 Other
 SO2 DETECTED


text:
yes
 no
 Ash encountered
 yes
 no
 (brief description of activity especially vertical and lateral extent of ash cloud and, where possible, horizontal movement, rate of growth, etc.)
 After landing complete items 9-16 then fax form to: (Fax number to be provided by the meteorological authority based on local arrangements between the meteorological authority and the operator concerned.)
 9) DENSITY OF ASH CLOUD
 (a) Wispy
 (b) Moderate dense
 (c) Very dense
 10) COLOUR OF ASH CLOUD
 (a) White
 (b) Light grey
 (c) Dark grey
 (d) black
 (e) other
 11) ERUPTION
 (a) continuous
 (b) intermittent
 (c) not visible
 12) POSITION OF ACTIVITY
 (a) Summit
 (b) side
 (c) Single
 (d) Multiple
 (e) Not observed
 13) OTHER OBSERVED FEATURES OF ERUPTION
 (a) Lightning
 (b) Glow
 (c) Large rocks
 (d) Ash fallout
 (e) Mushroom cloud
 (f) All
 14) EFFECT ON AIRCRAFT
 (a) Communication
 (b) Navigation systems
 (c) Engines
 (d) Pitot static
 (e) Windscreen
 (f) Windows
 15) OTHER EFFECTS
 (a) Turbulence
 (b) St. Elmo's Fire
 (c) Other fumes
 16) OTHER INFORMATION
 (Any information considered useful.)
 “
 30)
 Допълнението към приложението се изменя, както следва:
 а)
 таблицата, която препраща към приложение 2 на ИКАО се изменя, както следва:
 i)
 заглавието се заменя със следното:
 „Приложение 2 на ИКАО
 Разлики между настоящия регламент и международните стандарти, които се съдържат в приложение 2 към Конвенцията за международно гражданско въздухоплаване и нейните изменения.“;
 ii)
 клетките, свързани с „Разлика A2-04“, се заменят със следното:
 „Разлика A2-04
 Приложение 2 на ИКАО
 Глава 3
 3.3.1.2.
 Приложение 2 на ИКАО, 3.3.1.2 се заменя с точка SERA.4001, буква б) от Регламент за изпълнение (ЕС) No 923/2012. Разликите между посочения стандарт на ИКАО и настоящия регламент на Съюза са, както следва:
 —
 По отношение на полети по ПВП, планирани през международни граници, Регламентът на Съюза (точка SERA.4001, буква б), точка (5) се различава от стандарта на ИКАО в приложение 2, 3.3.1.2, буква д) с добавянето на подчертания текст, както следва:
 „всеки полет през международни граници, освен ако е предписано друго от съответните държави.“
 —
 По отношение на полетите по ППП и ПВП, планирани за изпълнение през нощта, в настоящия Регламент на Съюза е добавено следното изискване към SERA.4001, буква б), точка 6):
 „6)
 всеки полет, планиран за изпълнение през нощта, ако се напуска околността на летище.““
 б)
 клетките, отнасящи се до „Разлика A2-06“ се заличават;
 в)
 следните нови таблици, съответстващи на приложение 3 на ИКАО и приложение 10 на ИКАО се вмъкват под таблицата, отнасяща се до приложение 2 на ИКАО:
 „Приложение 3 на ИКАО
 Разлики между настоящия регламент и международните стандарти, които се съдържат в приложение 3 към Конвенцията за международно гражданско въздухоплаване и нейните изменения.
 Разлика A3-01
 Приложение 3 на ИКАО
 Глава 5
 Нова разпоредба. В точка SERA.12005 от Регламент за изпълнение (ЕС) No 923/2012 се посочва:
 б)
 Компетентните органи при необходимост определят други условия, които ЕВС докладват, когато ги срещат или наблюдават.
 Приложение 10 на ИКАО
 Разлики между настоящия регламент и международните стандарти, които се съдържат в приложение 10 към Конвенцията за международно гражданско въздухоплаване и нейните изменения.
 Разлика A10-01
 Приложение 10 на


text:
ИКАО
 Том II:
 Глава 5
 5.2.1.4.1
 Приложение 10 на ИКАО, том II, глава 5.2.1.4.1 е транспонирано в точка SERA.14035 от Регламент за изпълнение (ЕС) No 923/2012 с някои разлики. Разликите между посочения стандарт на ИКАО и настоящия регламент на Съюза са, както следва:
 SERA.14035 Предаване на числа при радиотелефония
 а) Предаване на числа
 1)
 Всички числа, използвани при предаването на позивната на ВС, курс, ПИК, скорост и посока на вятъра се предават чрез произнасяне на всяка цифра поотделно.
 i)
 Полетните нива се предават чрез произнасяне на всяка цифра поотделно, освен в случаите на полетни нива в цели стотици.
 ii)
 Настройките на висотомера се предават чрез произнасяне на всяка цифра поотделно с изключение на настройка от 1 000 hPa, която се предава като
 „ONE THOUSAND“.
 iii)
 Всички цифри за кодове от транспондер се предават чрез произнасяне на всяка цифра поотделно, освен когато въпросните кодове съдържат цели хиляди — тогава информацията се предава като се произнася цифрата в броя на хилядите и след това се произнася
 „THOUSAND“.
 2)
 Всички числа за предаването на информация, различна от описаната в буква а), точка 1), се предават чрез произнасяне на всяка цифра поотделно, освен при числата, съдържащи цели стотици и цели хиляди, които се предават като се произнася всяка цифра от броя на стотиците или хилядите и след това се произнася „HUNDRED“ или „THOUSAND“, според случая. Комбинациите от хиляди и цели стотици се предават чрез произнасяне на отделните цифри от броя на хилядите, последвани от думата „THOUSAND“, и произнасяне на броя на стотиците, последвани от думата „HUNDRED“.
 3)
 Когато е необходимо да се уточни число, предадено с цели хиляди и/или цели стотици, числото се предава като всяка цифра се произнася поотделно.
 4)
 При предаване на информация за относителното местоположение спрямо обект или за конфликтен трафик по 12- часовия координатен циферблат информацията се предава като цифрите се произнасят заедно — „TEN O'CLOCK“ („десет часа“) или „ELEVEN O'CLOCK“ („единадесет часа“).
 5)
 Числата с десетична запетая се предават, както в буква а), точка 1), като десетичната запетая се указва по реда ѝ като се произнася думата „DECIMAL“ („десетична запетая“).
 6)
 Всичките шест цифри от цифровия идентификатор се използват за идентифициране на канала на предаване при радиотелефонен обмен в метровия обхват (VHF), освен когато петата и шестата цифра са нули —тогава се използват само първите четири цифри.
 Разлика A10-02
 Приложение 10 на ИКАО
 Том II:
 Глава 5
 5.2.1.7.3.2.3
 Приложение 10 на ИКАО, том II, глава 5.2.1.7.3.2.3 е транспонирано в точка SERA.14055 от Регламент за изпълнение (ЕС) No 923/2012 с една разлика. Разликата между посочения стандарт на ИКАО и настоящия регламент на ЕС е, както следва:
 SERA.14055 Процедури за радиотелефония
 б)
 2)
 В отговор на горните повиквания се предава позивната на повикващата станция, последвана от позивната на отговарящата станция, което се приема за покана към повикващата станция да продължи предаването си. При прехвърляне на комуникация в рамките на един орган за КВД, позивната на органа за КВД може да се пропусне, когато това е разрешено от компетентния орган.“
 г)
 таблицата, която препраща към приложение 11 на ИКАО се изменя, както


text:
следва:
 i)
 заглавието се заменя със следното:
 „Приложение 11 на ИКАО
 Разлики между настоящия регламент и международните стандарти, които се съдържат в приложение 11 към Конвенцията за международно гражданско въздухоплаване и нейните изменения.“;
 ii)
 клетките, свързани с „Разлика A11-06“, се заменят със следното:
 „Разлика A11-06
 Приложение 11 на ИКАО
 Глава 3
 Нова разпоредба. В точка SERA.5010 от Регламент за изпълнение (ЕС) No 923/2012 се посочва:
 SERA.5010 Полети по особени правила за визуални полети в контролирани зони
 В контролирани зони могат да се изпълняват полети по особени ПВП, при условие че има разрешение по КВД. Освен ако е налице разрешение от компетентния орган за вертолети в специални случаи, като например — но не само — медицински полети, операции за търсене и спасяване или за борба с пожари, се прилагат следните допълнителни условия:
 а)
 такива полети могат да се провеждат само през деня, освен ако е разрешено друго от компетентния орган;
 а) б)
 за пилота:
 1)
 безоблачно и с видимост до повърхността;
 2)
 видимостта в полет е не по-малко от 1 500 m или не по-малко от 800 m за вертолети;
 3)
 полет с приборна въздушна скорост (IAS) от 140 kts или по-малко, позволяваща визуално наблюдение и предотвратяване на сблъскване с други ВС или препятствия; както и
 в)
 орган за КВД не издава разрешение за полет по особени ПВП на ВС за излитане от или кацане на летище, намиращо се в границите на контролирана зона, както и за навлизане в зоната на летищното движение или летищния кръг на полетите, когато обявените метеорологични условия на това летище са под следните минимални стойности:
 б)
 за КВД:
 1)
 само през деня, освен ако е разрешено друго от компетентния орган;
 2) 1)
 приземната видимост е не по-малко от 1 500 m или не по-малко от 800 m за вертолети;
 2)
 долната граница на облачността е по-ниска от 180 m (600 ft).“


text:
 27.10.2017
 BG
 Официален вестник на Европейския съюз
 L 277/1
 РЕГЛАМЕНТ ЗА ИЗПЪЛНЕНИЕ (ЕС) 2017/1955 НА КОМИСИЯТА
 от 24 октомври 2017 година
 за изменение на Регламент (ЕО) No 1484/95 по отношение на определянето на представителните цени в секторите на птичето месо и яйцата, както и за яйчния албумин
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) No 922/72, (ЕИО) No 234/79, (ЕО) No 1037/2001 и (ЕО) No 1234/2007 на Съвета (1), и по-специално член 183, буква б) от него,
 като взе предвид Регламент (ЕС) No 510/2014 на Европейския парламент и на Съвета от 16 април 2014 г. за определяне на търговския режим, приложим за някои стоки, получени от преработката на селскостопански продукти и за отмяна на регламенти (ЕО) No 1216/2009 и (ЕО) No 614/2009 на Съвета (2), и по-специално член 5, параграф 6, буква а) от него,
 като има предвид, че:
 (1)
 С Регламент (ЕО) No 1484/95 на Комисията (3) се определят правилата за прилагане на системата на допълнителни вносни мита, заедно с представителните цени в секторите на птичето месо и яйцата, както и за яйчния албумин.
 (2)
 Редовната проверка на данните, на които се основава определянето на представителните цени за продуктите от секторите на птичето месо и яйцата, както и за яйчния албумин, показва, че се налага да бъдат променени представителните цени при внос на някои продукти, като се има предвид разликата в цените в зависимост от произхода.
 (3)
 Поради това Регламент (ЕО) No 1484/95 следва да бъде изменен.
 (4)
 С оглед на необходимостта да се осигури възможно най-бързото прилагане на тази мярка след предоставянето на актуализираните данни, е целесъобразно настоящият регламент да влезе в сила в деня на публикуването му,
 ПРИЕ НАСТОЯЩИЯ РЕГЛАМЕНТ:
 Член 1
 Приложение I към Регламент (ЕО) No 1484/95 се заменя с текста в приложението към настоящия регламент.
 Член 2
 Настоящият регламент влиза в сила в деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 24 октомври 2017 година.
 За Комисията,
 от името на председателя,
 Jerzy PLEWA
 Генерален директор
 Генерална дирекция „Земеделие и развитие на селските райони“
 (1) ОВ L 347, 20.12.2013 г., стр. 671.
 (2) ОВ L 150, 20.5.2014 г., стр. 1.
 (3) Регламент (ЕО) No 1484/95 на Комисията от 28 юни 1995 г. относно определяне на подробни правила за прилагане на системата на допълнителни вносни мита и относно фиксиране на представителни цени в секторите птиче месо и яйца и за яйчен албумин, и за отмяна на Регламент No 163/67/ЕИО (ОВ L 145, 29.6.1995 г., стр. 47).
 ПРИЛОЖЕНИЕ
 „
 ПРИЛОЖЕНИЕ I
 Код по КН
 Описание на стоките
 Представителна цена
 (ЕUR/100 kg)
 Обезпечение по член 3
 (ЕUR/100 kg)
 Произход (1)
 0207 12 10
 Неразфасовани замразени „пилета 70 %“
 107,5
 0
 AR
 0207 12 90
 Неразфасовани замразени „пилета 65


text:
%“
 102,1
 172,4
 5
 0
 AR
 BR
 0207 14 10
 Обезкостени замразени разфасовки от петли или кокошки
 243,1
 212,5
 296,9
 229,1
 17
 26
 1
 21
 AR
 BR
 CL
 TH
 0207 27 10
 Обезкостени замразени разфасовки от пуйки
 340,6
 401,7
 0
 0
 BR
 CL
 0408 91 80
 Яйца без черупки, сушени
 352,1
 0
 AR
 1602 32 11
 Приготвени храни от петли или кокошки без топлинна обработка
 197,9
 27
 BR
 “
 (1) Номенклатура на държавите съгласно Регламент (ЕС) No 1106/2012 на Комисията от 27 ноември 2012 г. за прилагане на Регламент (ЕО) No 471/2009 на Европейския парламент и на Съвета относно статистиката на Общността за външната търговия с трети страни по отношение на актуализиране на номенклатурата на държавите и териториите (ОВ L 328, 28.11.2012 г., стр. 7). Код „ZZ“ означава „друг произход“.


text:
 26.10.2012
 BG
 Официален вестник на Европейския съюз
 L 297/1
 РЕГЛАМЕНТ ЗА ИЗПЪЛНЕНИЕ (ЕС) No 986/2012 НА СЪВЕТА
 от 22 октомври 2012 година
 за уточняване на обхвата на действие на окончателното антидъмпингово мито, наложено с Регламент (ЕО) No 383/2009 върху вноса на някои видове тел и въжета за ППН с произход от Китайската народна република
 СЪВЕТЪТ НА ЕВРОПЕЙСКИЯ СЪЮЗ,
 като взе предвид Договора за функционирането на Европейския съюз,
 като взе предвид Регламент (ЕО) No 1225/2009 на Съвета от 30 ноември 2009 г. за защита срещу дъмпингов внос от страни, които не са членки на Европейската общност (1) („основния регламент“), и по-специално член 11, параграф 3 от него,
 като взе предвид предложението, представено от Европейската комисия („Комисията“) след консултации с консултативния комитет,
 като има предвид, че:
 A. ПРОЦЕДУРА
 1. Действащи мерки
 (1)
 С Регламент (ЕО) No 383/2009 (2) („окончателния регламент“) Съветът наложи окончателно антидъмпингово мито върху вноса на тел и въжета за ППН с произход от Китайската народна република („действащите мерки“).
 2. Искане за междинно преразглеждане
 (2)
 Комисията получи искане за частично междинно преразглеждане от ECN Cable Group S.L. („заявителя“), вносител от Испания, съгласно член 11, параграф 3 от основния регламент.
 (3)
 Заявителят настоява за изключването на някои видове тел и въжета за ППН от обхвата на действащите понастоящем антидъмпингови мерки върху вноса на някои видове тел и въжета от нелегирана стомана за предварително и последващо напрягане (тел и въжета за ППН) с произход от Китайската народна република. Продуктът, за който се настоява да бъде изключен, представлява въжета, състоящи се от седем тела от нелегирана стомана, плакирани или поцинковани, с тегловно съдържание на въглерод от 0,6 % или повече, с максимално напречно сечение, превишаващо 3 mm, и отговарящи на международния стандарт IEC 60888 или на Европейския стандарт (на Европейския комитет за стандартизация в областта на електротехниката — Cenelec) UNE-EN 50189 („въжета, използвани като стоманена сърцевина за проводници“).
 (4)
 Заявителят представи prima facie доказателства за това, че основните физически и технически характеристики на продукта, за който се настоява да бъде изключен, се различават в значителна степен от тези на разглеждания продукт, предмет на действащите мерки.
 3. Започване на преразглеждане
 (5)
 Като установи, че съществуват достатъчно доказателства, които обосновават започването на частично междинно преразглеждане, и след консултации с консултативния комитет Комисията обяви чрез известие, публикувано на 4 октомври 2011 г. в Официален вестник на Европейския съюз
 (3) („известието за започване“), започването на частично междинно преразглеждане в съответствие с разпоредбите на член 11, параграф 3 от основния регламент, което е ограничено до проучване на продуктовия обхват.
 4. Разследване в рамките на преразглеждането
 (6)
 Комисията официално уведоми органите на Китайската народна република („засегнатата държава“) и всички други страни, за които е известно, че са засегнати, т.е. известните производители износители в засегнатата държава, потребители и вносители в Съюза, както и производители в Съюза, за започването на разследването в рамките на частичното междинно преразглеждане. На заинтересованите страни беше предоставена възможността да изложат становищата си в писмен вид и да поискат да бъдат изслушани в срока, посочен в известието за започване.
 (7)
 Комисията изпрати въпросници до всички страни,


text:
за които е известно, че са засегнати, както и до всички други страни, които заявиха своя интерес в сроковете, посочени в известието за започване.
 (8)
 Отговори на въпросниците бяха получени от заявителя, от двама производители износители от КНР, от дванайсет производители на тел и въжета за ППН от Съюза, от двама производители на проводници за електрически линии от Съюза, от шестима потребители и от двама вносители от Съюза. Предвид обхвата на частичното преразглеждане не беше определен разследван период за целите на настоящото частично преразглеждане.
 (9)
 Комисията изиска и провери цялата информация, счетена за необходима, за да се прецени дали съществува необходимост от изменение на обхвата на съществуващите антидъмпингови мерки, и проведе проверки на място в помещенията на следните дружества:
 —
 ECN Cable Group S.L. Vitoria Gasteiz, Испания,
 —
 Tycsa – Trenzas y Cables de Acero PSC, S.L., Santander, Испания,
 —
 DWK Drahtwerk Köln GmbH, Köln, Германия,
 —
 Nedri Spanstaal, B.V.,Venlo, Нидерландия,
 —
 Gongyi Hengxing Hardware co., Ltd, Henan Province, Китай,
 —
 Solidal Condutores Eléctricos S.A, Esposende, Португалия,
 —
 Tele-fonika Kable Sp. z o.o. S.K.A, Krakow, Полша.
 Б. РАЗГЛЕЖДАН ПРОДУКТ
 (10)
 Разглежданият продукт е същият като определеният в член 1 от окончателния регламент, а именно непокрита тел от нелегирана стомана, поцинкована тел от нелегирана стомана и въжета от нелегирана стомана (покрити или не) с не повече от 18 отделни тела, с тегловно съдържание на въглерод от 0,6 % или повече, с максимално напречно сечение, надвишаващо 3 mm, понастоящем класирани в кодове по КН ex 7217 10 90, ex 7217 20 90, ex 7312 10 61, ex 7312 10 65 и ex 7312 10 69 и с произход от Китайската народна република.
 В. РЕЗУЛТАТИ ОТ РАЗСЛЕДВАНЕТО В РАМКИТЕ НА ПРЕРАЗГЛЕЖДАНЕТО
 1. История на досието
 (11)
 Телта и въжетата за предварително и последващо напрягане са направени от стомана с високо съдържание на въглерод и се използват най-вече в строителната промишленост за армиране на бетон, окачващи елементи и вантови мостове. Телта и въжетата за ППН са изработени от валцдрат от стомана.
 (12)
 Съществуват два основни вида тел и въжета за ППН: единият вид се използва за бетонни покрития, които не са галвализирани, а другият вид — за вантови мостове или висящи мостове, които са галванизирани. Галванизираните въжета, използвани за висящите мостове, представляват едва 1 % от общия пазар на тел и въжета за ППН в Съюза. Съответно основните потребители на тел и въжета за ППН са предприятията, работещи в строителната промишленост.
 (13)
 Заявителят е испански производител на проводници за въздушни електрически линии. Видът на продукта, за който заявителят настоява да бъде изключен от определението на продукта, представлява галванизирано въже, което се състои от седем тела и се използва като стоманена сърцевина за проводници за въздушни електрически линии.
 2. Методология
 (14)
 За да може да се прецени дали въжетата, използвани като стоманена сърцевина за проводници за въздушни електрически линии, следва да попадат в обхвата на определението на продукта по член 1 от окончателния регламент, беше проверено дали въжетата, използвани като стоманена сърцевина за проводници, и другите видове тел и въжета за ППН имат едни и


text:
същи физически и технически характеристики и крайни предназначения. За целта беше направена оценка и на това доколко взаимозаменяеми са въжетата, използвани като стоманена сърцевина за проводници за въздушни електрически линии, и другите видове тел и въжета за ППН, предмет на разглежданите мерки в Съюза.
 (15)
 Заявителят предложи разграничаването на двата вида продукти да бъде направено чрез използването на стандарти. Според заявителя телта и въжетата за ППН, използвани в строителната промишленост, не отговарят на изискванията на международния стандарт IEC 60888 или на Европейския стандарт (на Европейския комитет за стандартизация в областта на електротехниката — Cenelec) UNE-EN 50189. Тези два стандарта се прилагат по отношение на поцинкованата стоманена тел, която трябва да се използва в усуканите електропроводници.
 3. Констатации
 3.1. Физически и технически характеристики
 (16)
 Стандартите, цитирани в заявлението и посочени в съображение 15 по-горе, се използват единствено по отношение на проводници за електрически линии. Съответно производителите от Съюза на тел и въжета за ППН, предназначени за използване в строителната промишленост, не са били запознати с тези стандарти, вследствие на което техните отговори на въпросника показаха разминаване на мненията за това, дали изискванията на тези стандарти са спазени по отношение на галванизираните въжета, състоящи се от седем тела, използвани за висящи мостове.
 (17)
 При разследването беше установено, че повечето физически характеристики/стандартни спецификации на двата разглеждани продукта са поне частично сравними, но беше установено и наличието на една възможна за доказване особена разлика във физическите характеристики — която позволява двата продукта да бъдат ясно разграничени — при сравняване на стандартите, използвани за проводници за въздушни линии, и на стандартите, прилагани по отношение на стоманата за предварително напрягане, използвана в строителната промишленост.
 (18)
 Съгласно стандарт EN 10337 за стомана за предварително напрягане, използвана в строителната промишленост, „диаметърът на централния тел трябва да е поне с 3 % по-голям от диаметъра на външните увити телове“ (точка 7.1.3 от стандарта), докато съгласно стандарта за проводници за въздушни електрически линии (EN 50182) диаметърът на теловете в галванизираното въже, състоящо се от седем тела и използвано като стоманена сърцевина за проводници, е един и същ.
 (19)
 Разликата в дебелината на централния тел може да бъде проверена с помощта на оборудване, което е в състояние да измерва дебелината на теловете. Съответно този вид на продукта може да бъде разграничен от другите видове на разглеждания продукт.
 (20)
 Беше направена консултация със заинтересованите страни и, най-общо казано, беше постигнато съгласие за това, че разграничаването на двата вида на продукта е възможно по описания по-горе начин.
 3.2. Основно крайно предназначение и взаимозаменяемост
 (21)
 Разследването показа също така, че двата вида на продукта имат различни, ясно разграничени приложения и че се използват в два различни промишлени сектора. Телта и въжетата за ППН се използват в строителната промишленост, докато въжетата, за които се настоява да бъдат изключени, се използват като поддържаща сърцевина за проводници за въздушни електрически линии в кабелната промишленост.
 (22)
 Освен това поради различните спецификации на двата вида на продукта не е възможна взаимозаменяемост в приложенията на тел и въжета за ППН и на въжета, използвани като стоманена сърцевина за проводници.
 (23)


text:
Въз основа на гореизложеното се счита, че са налице съществени разлики в основните физически и технически характеристики на телта и въжетата за ППН и на въжетата, използвани като стоманена сърцевина за проводници за въздушни електрически линии, като тези разлики могат да бъдат доказани.
 3.3. Продукт, обхванат от първоначалното разследване
 (24)
 Нито едно от дружествата, съдействали при първоначалното разследване (седем производители от Съюза, седем производители износители от Китайската народна република, четирима несвързани вносители в ЕС и седем потребители), не участва в производството и/или в търговията с въжета, използвани като стоманена сърцевина за проводници. От първоначалното разследване е явно, че по време на провеждането му не е събрана необходимата информация по отношение на въжетата, използвани като стоманена сърцевина за проводници.
 (25)
 Поради това изглежда, че макар въжетата, използвани като стоманена сърцевина за проводници, да не са били изрично изключени, при проведеното в посочения период разследване намерението не е било те да бъдат включени в разглеждания продукт.
 4. Твърдения за възможно заобикаляне на съществуващите мерки
 (26)
 Някои заинтересовани страни изразиха опасения относно евентуално заобикаляне на мерките, в случай че въжетата, използвани като стоманена сърцевина за проводници, бъдат изключени от обхвата на мерките.
 (27)
 При все това въжетата, състоящи се от седем тела и използвани в проводниците за въздушни електрически линии, се продават без допълнително покритие, докато галванизираните въжета, състоящи се от седем тела и използвани в строежа на мостове, елементи за окачване и вятърни генератори, обикновено са допълнително покрити с полиетилен и намазани с восък или с грес, за да могат да останат в действие 50 или повече години.
 (28)
 По време на разследването беше установено само едно приложение на галванизирана тел и галванизирани въжета за ППН без допълнително покритие — за временната поддръжка на мостовете по време на строителния процес. Това приложение представлява обаче само незначителна част от и така малкия пазар за всички приложения на галванизирана тел и галванизирани въжета за ППН (вж. съображение 12).
 (29)
 Поради това различните видове въжета в повечето случаи са лесно разграничими едно от друго: галванизирани и негалванизирани, а в групата на галванизираните — с допълнително покритие или без допълнително покритие — като това позволява извършването на контрол.
 (30)
 Освен това, за да гарантират качеството на продукта, повечето държави — членки на ЕС, изискват за стандартните/традиционните „приложения на ППН“ национално одобрение за използването на тел и въжета за ППН. Процедурата за одобрение е много подробна и е задължително да се предостави информация за качеството на валцдрата и за неговия доставчик, за производствените съоръжения, използваните машини, лабораторните изпитвания и т.н.
 (31)
 В някои случаи е възможно националната процедура за одобрение — в съответствие с процедурите, действащи в повечето държави — членки на ЕС — да бъде заменена с „приемане на качеството“ или със „специфично за даден проект одобрение“.
 (32)
 И в двата случая обаче независим технически експерт сертифицира, че предназначените за употреба продукти са в съответствие със стандартните спецификации за ППН. Посочените процедури дават допълнителна гаранция срещу всеки евентуален опит за заобикаляне на мерките.
 (33)
 Освен това различните видове на продукта могат да бъдат разграничени при необходимост


text:
с помощта на специални измервателни инструменти/оборудване в случаите, когато галванизирани въжета без допълнително покритие следва да бъдат освободени от митница за свободно обращение.
 (34)
 От гореизложеното може да се заключи, че опасността от заобикаляне на мерките е минимална.
 Г. ЗАКЛЮЧЕНИЯ ОТНОСНО ОБХВАТА НА ПРОДУКТА
 (35)
 Изложените по-горе констатации показват, че въжетата, използвани като стоманена сърцевина за проводници, и другите видове тел и въжета за ППН, предмет на разглежданите мерки, нямат еднакви основни физически и технически характеристики и крайни предназначения. Двата продукта имат различни крайни предназначения, различни целеви пазари и не са взаимозаменяеми. Освен това въжетата, използвани като стоманена сърцевина за проводници, не са били разследвани при първоначалното разследване. Въз основа на гореизложеното се прави заключението, че въжетата, използвани като стоманена сърцевина за проводници, и другите видове тел и въжета за ППН са два различни продукта.
 (36)
 Предвид гореизложеното и тъй като може да бъде установено, че въжетата, използвани като стоманена сърцевина за проводници, могат да бъдат разграничени от разглеждания продукт, те следва да бъдат изключени от обхвата на продукта, предмет на действащите мерки.
 (37)
 Всички заинтересовани страни бяха уведомени за съществените факти и съображения, на базата на които са направени горните изводи. На страните бе даден срок, в който да могат да представят коментари вследствие на това разгласяване. Не бяха получени изявления, които да водят до по-различно заключение.
 Д. ПРИЛАГАНЕ С ОБРАТНА СИЛА
 (38)
 Тъй като настоящата процедура е ограничена до уточняването на обхвата на продукта и тъй като въжетата, използвани като стоманена сърцевина за проводници, не са били обхванати от първоначалното разследване и последвалите антидъмпингови мерки, се счита за целесъобразно констатациите да се прилагат от датата на влизане в сила на окончателния регламент, включително за вноса, облаган с временни мита между 16 ноември 2008 г. и 13 май 2009 г. Комисията не установи извънредна причина, която да изключва прилагането с обратна сила.
 (39)
 Следователно за стоките, които не са обхванати от член 1, параграф 1 от Регламент (ЕО) No 383/2009, изменен с настоящия регламент, окончателното антидъмпингово мито, платено или осчетоводено съгласно член 1, параграф 1 от Регламент (ЕО) No 383/2009, и окончателно събраните съгласно член 2 от същия регламент временни антидъмпингови мита следва да бъдат възстановени или опростени. Исканията за възстановяване или опрощаване трябва да се отправят към националните митнически органи в съответствие с приложимото митническо законодателство. В случай че сроковете, предвидени в член 236, параграф 2 от Регламент (ЕИО) No 2913/92 на Съвета от 12 октомври 1992 г. относно създаване на Митнически кодекс на Общността (4), са изтекли преди или на 26 октомври 2012 г. или в случай че изтичат в рамките на шест месеца след тази дата, с настоящото те се удължават така, че да изтекат шест месеца след публикуването на настоящия регламент,
 ПРИЕ НАСТОЯЩИЯ РЕГЛАМЕНТ:
 Член 1
 Член 1, параграф 1 от Регламент (ЕО) No 383/2009 се заменя със следното:
 „1. Налага се окончателно антидъмпингово мито върху вноса на непокрита тел от нелегирана стомана, поцинкована тел от нелегирана стомана и въжета от нелегирана стомана (покрити или не) с не повече от 18 отделни тела, с тегловно


text:
съдържание на въглерод от 0,6 % или повече, с максимално напречно сечение, надвишаващо 3 mm, понастоящем класирани в кодове по КН ex 7217 10 90, ex 7217 20 90, ex 7312 10 61, ex 7312 10 65 и ex 7312 10 69 (кодове по ТАРИК 7217109010, 7217209010, 7312106111, 7312106191, 7312106511, 7312106591, 7312106911 и 7312106991), с произход от Китайската народна република. Галванизираните (но без всякакво допълнително покритие) въжета, състоящи се от седем тела, в които диаметърът на централния тел е идентичен на диаметъра на който и да е от другите шест тела или е по-голям с по-малко от 3 % от диаметъра на който и да е от другите шест тела, не попадат в обхвата на окончателното антидъмпингово мито.“
 Член 2
 За стоките, които не са обхванати от член 1, параграф 1 от Регламент (ЕО) No 383/2009, изменен с настоящия регламент, окончателното антидъмпингово мито, платено или осчетоводено съгласно член 1, параграф 1 от Регламент (ЕО) No 383/2009 в първоначалния му вид, и окончателно събраните съгласно член 2 от същия регламент временни антидъмпингови мита се възстановяват или опрощават. Исканията за възстановяване или опрощаване се отправят към националните митнически органи в съответствие с приложимото митническо законодателство. В случай че сроковете, предвидени в член 236, параграф 2 от Регламент (ЕИО) No 2913/92, са изтекли преди или на 26 октомври 2012 г., или в случай че изтичат в рамките на шест месеца след тази дата, те се удължават така, че да изтекат шест месеца след 26 октомври 2012 г.
 Член 3
 Настоящият регламент влиза в сила в деня след публикуването му в Официален вестник на Европейския съюз.
 Прилага се от 14 май 2009 г.
 Настоящият регламент е задължителен в своята цялост и се прилага пряко във всички държави членки.
 Съставено в Люксембург на 22 октомври 2012 година.
 За Съвета
 Председател
 S. ALETRARIS
 (1) ОВ L 343, 22.12.2009 г., стр. 51.
 (2) ОВ L 118, 13.5.2009 г., стр. 1.
 (3) ОВ C 291, 4.10.2011 г., стр. 6.
 (4) ОВ L 302, 19.10.1992 г., стр. 1.


text:
 28.2.2022
 BG
 Официален вестник на Европейския съюз
 L 56/1
 РЕГЛАМЕНТ ЗА ИЗПЪЛНЕНИЕ (ЕС) 2022/340 НА СЪВЕТА
 от 28 февруари 2022 година
 за прилагане на член 12 от Регламент (ЕС) No 356/2010 за налагане на някои специфични ограничителни мерки, насочени към определени физически или юридически лица, образувания или органи предвид ситуацията в Сомалия
 СЪВЕТЪТ НА ЕВРОПЕЙСКИЯ СЪЮЗ,
 като взе предвид Договора за функционирането на Европейския съюз,
 като взе предвид Регламент (ЕС) No 356/2010 на Съвета от 26 април 2010 г. за налагане на някои специфични ограничителни мерки, насочени към определени физически или юридически лица, образувания или органи предвид ситуацията в Сомалия (1), и по-специално член 12 от него,
 като взе предвид предложението на върховния представител на Съюза по въпросите на външните работи и политиката на сигурност,
 като има предвид, че:
 (1)
 На 26 април 2010 г. Съветът прие Регламент (ЕС) No 356/2010.
 (2)
 На 18 февруари 2022 г. комитетът към Съвета за сигурност на ООН (СС на ООН), създаден съгласно Резолюция 751 (1992) на СС на ООН, одобри добавянето на едно лице в списъка на лицата и образуванията, подлежащи на ограничителни мерки.
 (3)
 Поради това приложение I към Регламент (ЕС) No 356/2010 следва да бъде съответно изменено,
 ПРИЕ НАСТОЯЩИЯ РЕГЛАМЕНТ:
 Член 1
 Приложение I към Регламент (ЕС) No 356/2010 се изменя съгласно предвиденото в приложението към настоящия регламент.
 Член 2
 Настоящият регламент влиза в сила в деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 28 февруари 2022 година.
 За Съвета
 Председател
 J.-Y. LE DRIAN
 (1) OВ L 105, 27.4.2010 г., стр. 1.
 ПРИЛОЖЕНИЕ
 В списъка, съдържащ се в приложение I към Регламент (ЕС) No 356/2010, се добавят посочените по-долу лица:
 I.
 Лица
 „21. Ali Mohamed RAGE (известен още като: a) Ali Mohammed Rage б) Ali Dheere в) Ali Dhere г) Ali Mohamed Rage Cali Dheer д) Ali Mohamud Rage).
 Длъжност: Говорител на Al-Shabaab
 Дата на раждане: 1966 г.
 Място на раждане: Сомалия
 Националност: Сомалия
 Адрес: Сомалия
 Дата на посочване от ООН: 18 февруари 2022 г.
 Друга информация:
 Включен в списъка съгласно точка 43, буква а) от Резолюция 2093 (2013) с основание „Участие във или подпомагане на действия, застрашаващи мира, сигурността или стабилността на Сомалия, включително действия, които представляват заплаха за мира и помирителния процес в Сомалия или заплашват със сила Федералното правителство на Сомалия или мисията на Африканския съюз в Сомалия (AMISOM)“. Като говорител на Al-Shabaab Rage участва в популяризирането и подкрепата на терористичните дейности на групата.“


text:
 28.3.2015
 BG
 Официален вестник на Европейския съюз
 L 84/23
 РЕГЛАМЕНТ ЗА ИЗПЪЛНЕНИЕ (ЕС) 2015/525 НА КОМИСИЯТА
 от 27 март 2015 година
 за изменение на приложение I към Регламент (ЕО) No 669/2009 за прилагане на Регламент (ЕО) No 882/2004 на Европейския парламент и на Съвета по отношение на засиления официален контрол върху вноса на някои фуражи и храни от неживотински произход
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 882/2004 на Европейския парламент и на Съвета от 29 април 2004 г. относно официалния контрол, провеждан с цел осигуряване на проверка на съответствието със законодателството в областта на фуражите и храните и правилата за опазване здравето на животните и хуманното отношение към животните (1), и по-специално член 15, параграф 5 от него,
 като има предвид, че:
 (1)
 С Регламент (ЕО) No 669/2009 на Комисията (2) се определят правила относно засиления официален контрол, който следва да се провежда върху вноса на фуражите и храните от неживотински произход, включени в списъка в приложение I към посочения регламент („списъка“), на граничните пунктове, през които стоките се въвеждат в териториите, посочени в приложение I към Регламент (ЕО) No 882/2004.
 (2)
 В член 2 от Регламент (ЕО) No 669/2009 се предвижда списъкът да се преразглежда редовно — поне веднъж на три месеца, като се вземат под внимание най-малко източниците на информация, посочени в същия член.
 (3)
 Наличието и значимостта на установените неотдавна инциденти с храни, за които постъпиха уведомления чрез Системата за бързо предупреждение за храни и фуражи (RASFF), констатациите от одитите в трети държави, провеждани от Хранителната и ветеринарна служба, както и докладите относно пратките с фуражи и храни от неживотински произход, които държавите членки представят на Комисията на всеки три месеца в съответствие с член 15 от Регламент (ЕО) No 669/2009, сочат, че списъкът следва да бъде изменен.
 (4)
 По-конкретно по отношение на пратките с бадеми с произход от Австралия, шам фъстък с произход от Съединените американски щати и сушени кайсии с произход от Узбекистан съответните източници на информация сочат, че възникването на нови рискове налага да се въведе засилен официален контрол. Поради това в списъка следва да бъдат добавени вписвания за тези пратки.
 (5)
 Освен това е необходимо да се внесат изменения в бележките под линия в приложение I към Регламент (ЕО) No 669/2009, за да се гарантира, че официалният контрол, извършван от държавите членки в съответствие с посочения регламент, е съсредоточен най-малко върху пестицидите, изброени в програмата за контрол, приета в съответствие с член 29, параграф 2 от Регламент (ЕО) No 396/2005 (3), и които могат да бъдат анализирани посредством методи за многокомпонентен анализ GC-MS и LC-MS. Също така е целесъобразно да се запазят отделни бележки под линия по отношение на някои пестициди, които не са изброени в посочената програма за контрол или за които може в една или повече държави членки да се изисква метод за еднокомпонентен анализ.
 (6)
 С цел да се осигури съгласуваност и яснота е целесъобразно приложение I към Регламент (ЕО) No 669/2009 да